
pentru că ai o sensibilitate aparte şi o alcătuire deosebit de 

Pentru câ forma ta de femeie poate fi desenată cu mâinile in 
aer de către acela care te-a mângâiat măcar o dată, 

7, Cine m-a facut femeie? 


Tu m-ai făcut să mă simt femeie! 

Ai spus asta cuiva până acum? Dacă da, pro- 
babil că ai spus-o unui anume bărbat şi... care 
bărbat n-ar fi încântat să audă această exclamaţie 
din partea unei femei cum eşti tu? 


Dar nu e drept şi nici suficient să consideri că 
doar el este acela care a trezit femeia din tine... A 
trecut vremea când femeia era făcută de un bărbat; 
în jur sunt mulţi oameni care te privesc, multe infor- 
maţii care te manipulează, multe produse care te 
atrag. Înăuntrul tău, pe suprafaţa ta și în jurul tău 
sunt numeroase detalii care îţi alcătuiesc femini- 
tatea. Unele sunt celule, altele sunt idei, unele sunt 
născute odată cu tine, altele sunt înţelese în timp... 


Un fotograf ţi-ar aşeza rochia astfel încât 
umbrele tale să fie frumoase; bunica ta ţi-ar spune 
cum să faci o supă bună; o coafeză ţi-ar face părul 
să sfideze vântul; de ce n-ai asculta şi ce spune un 
psihiatru despre tine? 


ISA vexit de la distanjă 


Freud scria că, atunci când întâlneşti pe cineva 
pe stradă, primul impuls pe care-l ai este acela de 
a lămuri dacă persoana respectivă este bărbat sau 
femeie. Priveşti în primul rând acele trăsături care 
pot fi observate de la distanţă: mersul — dacă este 
legănat sau apăsat; părul — dacă este lung sau scurt; 
proporţiile corpului — dacă sunt mai gracile sau 
mai atletice; hainele — dacă au anumite culori, dacă 
includ fuste sau pantaloni... 


Oare tu cum eşti privită de la distanţă? Cu sigu- 
ranţă că, din capul străzii, oamenii nu văd la tine 
prea multe detalii; nu pot vedea micile riduri de 
pe faţa ta, dar nici minunatele pietre ale cerceilor 
tăi. Aproape întotdeauna, cei din jur te vor vedea 
de departe altcumva decât ești tu văzută de aproape 
sau dinăuntrul tău. De aceea, apropiindu-se, ei 
vor spune: Credeam că eşti altfel! 


Părinţii tăi, iubitul tău, copiii tăi — cei care te 
cunosc de multă vreme şi au fost zilnic atenţi la 
detaliile tale — te vor recunoaște de la distanţă 

după mers, după eșarfă, după ora la care apari... E 
liniştitor pentru ei să i ă 
i 
Ş j p l z te ghicească de departe, dar 
poate că, uneori măcar, ar fi bine ca oamenii să se 
întrebe despre tine: Cine o fi femeia care se apropie? 


(Soia se imegecăna 


Forma ta de femeie poate fi desenată cu mâi- 
nile în aer de către acela care te-a mângâiat măcar 
o dată. Ceilalţi îţi încadrează conturul într-un tipar. 
Sunt câteva linii care sugerează celor din jur că eşti 
femeie. În general, este vorba de linii care asigură 
contraste suficient de clare, cum ar fi linia taliei; 
ea tace trecerea între bust şi bazin — două părţi ale 
trupului tău care sugerează că poți alăpta şi poţi 
naşte. Așa se explică de ce cu secole în urmă a apă- 
rut crinolina, un dispozitiv rigid purtat de femei 
pe sub rochii pentru a exagera dimensiunile bazi- 
nului, în contrast cu talia. 


Încheietura mâinii tale are un contur lin, care 
este interpretat de bărbaţi ca simbolizând sensibi- 
litatea, fineţea. Sprâncenele tale sunt arcuite sub- 
tire şi duc cu gândul la capacitatea ta de a trăi 
sentimente și de a le exprima. Poziţia coatelor faţă 
de corp este apropiată, şi nu depărtată, ca la băr- 
batul ţanțoș, care vrea să ocupe loc mult. 

Cât priveşte mișcările tale, şi ele sunt deosebite 
de gesturile bărbaţilor. Un studiu cuprinzător asu- 
pra stilului general al gesticii arată că, în timp ce 
bărbaţii au mişcări preponderent ofensive, femeile 
fac mai multe gesturi în lateral, interpretate ca fiind 
evazive; asta înseamnă că femeia este dispusă către 
compromisuri mai mult decât bărbatul, care își 
îndreaptă degetul arătător către interlocutor mai 
des, se apleacă înainte când vrea să fie convingător 
Şi îşi pune un picior în faţă, ca şi cum ar fi la start. 
În schimb, tu îţi legeni bazinul în lateral când 
mergi și poţi apleca din cap într-o parte pentru a 
comunica o invitaţie către tine. 


Cat mai femeie 


Multe dintre detaliile descrise până acum s-au 
dezvoltat odată cu înaintarea ta către vârsta sexu- 
alității, pentru a te asigura că mesajul privitor la 
sexul căruia îi aparții este perceput cât mai clar. 
Atât de fără echivoc se vrea clasificarea în bărbați 
şi femei, încât, dacă vreunul dintre oameni se îm- 
bracă în hainele celuilalt sex sau se poartă „pe 
invers“, este sancționat prompt de societate prin 
ironie şi chiar ostilitate. 


Cei din jur îţi cer cu orice ocazie să te porţi în 
contrast cât mai mare faţă de sexul opus, pentru 

a te distinge şi pentru ca ei să-şi aleagă mai uşor 
comportamentul față de tine. Este adevărat că 
la serviciu, în familie sau între prieteni dife- 
renţele dintre sexe se şterg în ziua de azi şi apar 
tot mai multe aspecte unisex, dar contrastul 
despre care vorbeam mai sus se păstrează în 
ocaziile speciale, cum ar fi nunțile, petrecerile 
de ţinută, evenimentele la care femeia se doreşte 
a fi aleasă. În aceste situaţii deosebite, tu apari 
în rochie de gală, porţi bijuterii, emani parfu- 
muri și ai maniere deosebite. 


Tendinţa ta de a te arăta în contrast față de 
bărbat apare nu din nevoia de a epata, ci pentru a 
asigura ceea ce știința denumeşte: polaritate sexu- 
ală. Această polaritate are ca rost obţinerea unei 
atractivităţi maxime faţă de cel care ar putea să te 
aleagă drept parteneră. 


Există femei care se poartă în bună parte ca un 
bărbat: părul mai scurt, hainele mai sport, ges- 
turile mai hotărâte; ele afirmă că se simt mai bine 
în compania bărbaţilor și dispreţuiesc femeile, 
considerându-le mai puţin inteligente şi fițoase. 
Ele au fost cândva acele fete care au observat că 
este mai eficient să folosească atributele mas- 
culine ale unui bărbat pe care l-au admirat; ele nu 
au reușit să deprindă cu plăcere feminitatea de la 
o femeie-model. 

Te mulțumește faptul că eşti femeie? Îţi poţi 
simţi feminitatea? Unde simţi asta și când? Cele mai 
multe femei îşi percep feminitatea când sunt privite 
într-un fel anume: cu admiraţie, cu dorinţă, cu invi- 
die chiar. Eu îţi pot spune ce anume mă face să cred 
că eşti femeie: liniile şi mişcările tale sunt fine şi 
line, pielea e fragilă şi miroase întotdeauna a flori, 
genele clipesc în ritmul emoţiilor, genunchii se strâng 
în faţa unui străin, copiii mici te fac să zâmbeșşti... 
Trăind într-o lume a bărbaţilor, spui uneori că aces- 
tea sunt mai degrabă slăbiciuni, dar, nu uita, tocmai 
ele au putere asupra celor ce conduc lumea! 


Sunt oare toate acestea detalii manifestate dina- 
dins, învăţate de undeva? Sau te-ai născut cumva cu 
ele? Fiecare bucăţică din tine ştie că eşti femeie, 
din cel puţin două motive: unul genetic şi altul hor- 
monal. Dacă s-ar recolta de pe partea interioară a 
obrazului tău chiar şi o singură celulă, s-ar vedea la 
microscop în interiorul ei corpusculul Barr, o for- 
maţiune genetică prezentă doar la femei (această 
analiză simplă este aplicată în sportul de perfor- 
manţă pentru a lămuri dacă o sportivă nu este 
cumva un bărbat). 


Cromozomul X, pe care tu îl ai în doză dublă 
față de bărbaţi, este cel mai complex cromozom al 

organismului uman, fiind depozitarul zestrei gene- 
tice a speciei noastre. El te împinge în bună măsură 
să-ți cauţi feminitatea. În plus, chiar dinainte de a 
te naşte, neuronii din creierul tău au început să fie 
influenţaţi de hormonii mamei tale, iar după vârsta 
pubertăţii tot corpul tău a fost supus unei întregi 
„manipulări“ din partea hormonilor tăi estrogeni. 
Aşa se face că încheietura mâinii tale a ajuns să fie 
subţire, iar pielea ta a devenit tragilă. Cât despre 
mirosul acela de flori... 


-Citeşte mai departe! 


Din punct de vedere biologic, tu eşti o bijuterie, 
o cetate şi un mister deopotrivă. Eşti o bijuterie 
pentru că ai o sensibilitate aparte și o alcătuire ana- 
tomică deosebit de complexă. Simţurile tale percep 
mai multe nuanţe de culori, atingeri şi mirosuri 
decât pot percepe bărbaţii, iar aparatul tău genital 
este un laborator de creaţie care în fiecare lună este 
pregătit să aducă pe lume un unicat: copilul tău! 


Cu toate că este atât de sensibil, corpul tău este 
rezistent ca o cetate. Faţă de al bărbatului, el este 
mult mai bine dotat din punct de vedere meta- 
bolic şi endocrin, mai rezistent la încercările de 
lungă durată (înfometare, oboseală, boală etc.). 


De ce eşti un mister? Pentru că nimeni nu ştie 
cum de ghiceşti atâtea lucruri, de ce ai orgasme 
şi unde ' găseşti atâta putere să lupţi când eşti 
disperată... 


Interiorul tău este ca un ceas. Partea ta fizică are 
o serie de organe şi ţesuturi-ţintă, pe care hormonii 

le caută cu precădere şi le manipulează în aşa fel, 
incât nu pot fi decât ţesuturi de femeie; iată câteva 
exemple: sânii, oasele bazinului, creierul — toate aces- 
tea sunt altfel la tine decât sunt la orice altă fiinţă. 


Dar, dacă trupul tău este atât de precis alcătuit, 
de ce ar mai fi nevoie să intervii asupra lui? Răs- 
punsul ar putea fi acesta: pentru că trupului i se 
cere să fie potrivit epocii în care trăiește. În vre- 
murile de demult, el ar fi trebuit să fie plinuţ şi cu 
pielea albă ca spuma laptelui. Acum i se cer dimen- 
siuni de 90-60-90 și piele bronzată, fără vergeturi. 


„Nu te ocupa de defectele trupului tău, nu-l duş- 
măni. Cunoaşte-ţi-l, mai degrabă. O femeie poves- 
tea cândva cât de uimită a fost când a stat pentru 
prima oară goală în apă, simţindu-și sânii liberi, 
ușori. Sunt atât de multe lucruri subtile de aflat, 


atât despre anatomia ta, cât și despre diversele 
tale manifestări... 


La ce se utilă camenti? 


Sunt multe „ciudățenii“ care-i fac pe oameni 
speciali şi cele mai multe dintre ele se manifestă 
în sfera sexualității! Oamenii au instinctul sexual 
treaz aproape continuu. La orice oră din zi şi din 


noapte, ei sunt receptivi din punct de vedere sexua] 
unii către alții. 

Sunt părţi ale corpului tău care fac obiectul 
acestor tendinţe instinctive ale bărbaţilor din jur. 
În viziunea lor, aceste părți sunt esenţa prezenţei 
tale ca femeie în viaţa lor. Tota mulier est in utero, 
spuneau romanii: toată femeia e-n uter. În vremea 
aceea ai fi fost căutată în primul rând pentru a face 
cât mai mulţi copii sănătoși. Astăzi pentru ce eşti 
căutată? La ce se uită oamenii când te întâlnesc? 


— La sânii tăi. Bărbaţii îi caută cu interes, emo- 
tie, obstinaţie chiar. Ce-i face atât de căutaţi? În 
primul rând instinctul reproducerii, care vorbeşte 
despre sâni ca despre o zestre pusă la dispoziţia 
viitorilor copii. În al doilea rând, pudoarea: faptul 
că sânii sunt ascunși parţial îi face mai tentanţi 
decât dacă ar fi la vedere toată ziua. Sânii tăi tre- 
buie să fie sănătoşi; nu-i maltrata din dezamăgire 
că sunt mai mici decât cei din reviste; nu-i mal- 
trata nici din orgoliu, pentru că vrei să fii privită 
numai tu; nu-i maltrata nici din pudoare, pentru 
că ţi-e jenă să se uite bărbaţii la ei toată ziua. 

— La picioare. Ele conduc către bazin; a le des- 
coperi şi a le ţine în anumite poziţii înseamnă a fi 
mai receptivă din punct de vedere sexual. Faptul 
că, de-a lungul timpului, fusta a fost aproape exclu- 
siv rezervată femeii are şi această însemnătate: 
zona picioarelor rămâne parţial accesibilă bărba- 
ţilor, cu anumite condiţii... O femeie mărturisește 
multe prin intermediul genunchilor ei; ar fi minunat 

să deprinzi această adevărată cultură a pudorii, 
pentru a şti cum să-i ţii suficient de aproape sau 
de departe pe cei care te privesc. 
A La fund. Întrebată ce crede că înseamnă să 
primească o palmă peste fund, orice femeie răs- 
punde că acesta e un gest vulgar, inacceptabil. După 
un minut de gândire, se corectează și spune: De- 
pinde cine este cel care mi-o dă! Acest lucru arată 
că bazinul are mare însemnătate pentru atractivi- 
tatea ta sexuală. Tot în zona bazinului, bine ascuns, 
se află vaginul tău. El este ţinta strădaniilor băr- 
baţilor, deși puțini ştiu despre el suficiente lucruri 
cât să-i fie pe măsură. Recunoaşte: nici tu nu ştii 
prea multe despre el... Oare de ce au femeile himen? 
Există şi alte specii care au himen: delfinii, caii, pisi- 
cile, unele maimuțe, lemurienii ete. La oameni 
acest mic detaliu anatomic adună în preajma iai 
preocupare, durere, pasiune, ba chiar o mulțime 
de mituri. El este o barieră importantă, la granița 
dintre vagin şi mediu. După ce apar ciclurile men- 
struale, sângele și secrețiile asigură un flux către 
exterior, iar himenul nu mai este atât de important. 
Chiar dacă ţi se pare ciudat, trebuie să-ţi cunoşti 
vaginul, mai ales prin prisma funcţiilor lui. l 


Vreau să fiu växută ca om 


| De ce se uită bărbaţii cu atâta interes către aceste 
zone ale tale, descrise mai sus? De ce nu s-ar uita 

la faţă, de exemplu? Ca să găsim mai ușor răs- 
punsul, să observăm împreună un lucru: pentru 
orice bărbat, există o femeie a cărei față este mai 
importantă decât trupul: mama lui. De la Mama, 
orice macho poate accepta sugestii, critici, chiar și 
mângâieri pe creștetul capului. Pe ea, bărbatul 
poate să o privească drept în ochi, fără să-i alu- 
nece privirea către decolteul ei și fără să-i studieze 
fundul din spate... 


Ai vrea să fii privită şi tu astfel? Pentru a fi 
văzută ca om, femeia zilelor noastre ar trebui să se 
refugieze într-unul dintre aceste roluri: rolul de 
mamă sau rolul de bărbat. Ca să fii văzută ca o 
mamă, ar trebui să-ţi sacrifici atractivitatea ero- 
ar însemna să frecventezi mai degrabă pieţele şi 
farmaciile decât cluburile şi saloanele de cosme- 
tică. Ar însemna să-ţi disciplinezi părul prinzându-l 
la spate; să-ţi acoperi genunchii cu fuste lungi, largi 
şi de culoare ternă; să mergi pe stradă tot timpul 
ca şi cum ai avea o treabă importantă; să te preo- 
cupe mai degrabă sănătatea bărbatului decât uimi- 
toarele lui fapte. Ce bărbat ar rămâne cu o astfel 
de femeie? Se găsesc destui; de altfel, majoritatea 
bărbaţilor sunt imaturi din anumite puncte de 
vedere, în care excelează femeia. Cu toate că nu este 
prea atrăgătoare, ea are puterea de a ţine un bărbat 
pe-aproape multă vreme, dacă ştie să-i şi lipsească 


18 / Cristian Andrei 


uneori. Numai că aceasta nu se mai numeşte dra- 
goste, ci dependenţă... 


„Pe un cântar vechi din parcul Cişmigiu scrie: 
Cântar de cântărit oameni, femei şi copii. Cu alte 
cuvinte, cel care a pus acel cântar acolo a conside- 
rat că doar bărbaţii pot fi luaţi drept oameni. Con- 
form concepțiilor lui şi ale multor altora, pentru a 
fi luat în serios în lumea asta este necesar să te porţi 
ca un bărbat. Aceasta presupune unele modificări 
de atitudine, care îţi vor aduce competitivitate: 


— Să nu arăţi prea multe emoții, ca să nu ştie 
adversarii ce intenții ai; 

„— Să urmăreşti tot timpul performanţa faţă de 
ceilalţi, nu faţă de tine însăţi; 

— să fii agresivă în ceea ce faci; cu atât mai 
agresivă, cu cât obstacolul este mai important; 

— să te îmbraci mai degrabă sport (sportul este 
o imvenție masculină, care are în miezul ei 
competiţia). 


Oare-ţi stă bine aşa? 


4. Kornixi de femeie 


Cam vexi tu lumea 


Felul cum percepi tu lumea este unul cuprin- 
zător (ceea ce psihologii numesc holistic). Tu poți 
percepe întregul şi nu te pierzi în detalii frapante, 
cum pățeşte bărbatul. 

Săracul de el, este atras de tot ce mișcă, mai 
ales de ceea ce mişcă rapid, şi ignoră ceea ce se 
mișcă armonios. Este atras de culori vii, ca un 
copil care nu cunoaşte nuanțele. Dar, mai pre- 
sus de toate, un bărbat se uită la ce se uită cei- 
lalţi bărbaţi... 


Tu eşti cu totul altfel. Când omul iubit se află 
lângă tine, eşti capabilă să-i simţi prezenţa în- 
treagă; nu doar ochii sau buzele, ci şi faptele lui 
sunt simţite de tine, chiar şi viitorul împreună... 
Este important pentru tine, ca femeie, să-ţi astupi 
urechile la vorbele bărbatului şi să începi să-i 
percepi faptele. 


Încrede-te în intuiţia ta. Pot spune cu mâna pe 
inimă şi chiar pe frunte că, dacă o femeie simte că 
un lucru este aşa, el chiar aşa și este! 

Pnutuifia feminină 


Intuiţia ta de femeie este proverbială, e recu- 
noscută dintotdeauna. Ea cuprinde o anume abi- 
litate de a prevedea ceea ce se întâmplă într-o 
manieră cum numai vrăjitoarele ştiu să o facă. Nu 
degeaba ocupația de vrăjitoare este cvasi-rezer- 
vată femeilor... Cum aș putea să explic prin prisma 
meseriei mele această capacitate pe care şi tu o ai? 


Sunt mai mulţi factori care se amestecă pentru 
a face posibilă intuiţia. Unul dintre factori va fi 
descris în capitolul următor: inteligenţa emoțio- 
nală. Ea face posibilă perceperea tendinţelor altor 
oameni prin mesajele emoţionale discrete pe care 
le trimit în jur. 


Un alt factor este percepţia sinestezică, adică 
acea capacitate a ta de a uni simţurile pentru a crea 
o senzație holistică: un parfum, plus o privire, plus 
o inflexiune a vocii alcătuiesc un „Ceva“ care te face 
să ştii ce se va întâmpla. Eşti o vrăjitoare, ce mai... 


l Ca urmare, femeia din tine are uimitoare capa- 
cități de orientare; și nu vorbim aici doar de orienta- 
rea în spațiul unui oraş, ci mai ales de orientarea 
în timp. Tu îţi aminteşti mult mai ușor când v-aţi 
întâlnit prima oară, pentru că memoria ta de lungă 
durată se foloseşte de emoțiile trăite atunci pentru 
a fixa evenimentul pe viață. 

Puteligenfa emofionată 


În lumea aceasta dominată de masculinitate tu 
eşti superioară multor bărbaţi printr-o formă speci- 
ală a inteligenței: cea emotională. În ce constă ea? 

În primul rând, tu poți conștientiza mai ușor 
ceea ce simţi; asta înseamnă că senzațiile tale ajung 
la fel de uşor la reflexele tale ca şi în conştiinţa ta. 
În gândul tău pot fi auzite frecvent fraze precum 
Îmi place bluza, mi se potriveşte culoarea! Cam 
greu să auzi la un bărbat aşa ceva... Această capa- 
citate te ajută să reacţionezi în armonie cu tine 
însăţi, iar asta face parte din frumuseţea ta. 


Tot din inteligenţa ta emoţională face parte şi 
abilitatea de a comunica emoţiile pe care le trăieşti 
prin plâns, râs, mimică, gestică, maniere, artă etc. 
Faptul că tu, femeie, plângi mai uşor este un dar 
la care n-ar trebui să renunţi, pentru că plânsul 
transmite peste tot în lume același mesaj limpede. 
Nu-ţi stăpâni emoţiile, cum fac bărbaţii — pentru 
a stăpâni lumea. Şi, dacă eşti mamă, învaţă-ţi fiul 
să spună ce-l doare, ce-l sperie, ce-l bucură, ce-l 
frământă, pentru a face această lume mai inteli- 
gentă emoţional şi în rândul bărbaţilor. 


Din categoria abilităţilor emoţionale fac parte, 
la rândul lor, simpatia şi empatia. Etimologic, a 
manifesta simpatie înseamnă a fi capabil să simţi 
împreună cu celălalt același lucru. În schimb, a 

manifesta empatie presupune a te putea transpune 
în locul celuilalt, a-i simţi emoția ca şi cum ai fi 
înăuntrul lui. 


r Mai presus de toate, a fi inteligent emoțional 
inseamnă a găsi armonia între emoțiile resimtite 
şi fapte. Tu, femeie, chiar ştii să faci asta. În fap- 
tele tale se regăsesc emoțiile tale. Aceste emoţii 
fac legătura dintre tine şi celelalte fiinţe, dintre tine 
ȘI nevoile tale. Tu nu iei decizii la rece. Eşti influ- 


ențabilă, iar acest lucru arată că te poți adapta mai 
bine mediului. 


Pninetete fiule 


Eşti plină de instincte, femeie, iar prin asta păs- 
trezi un adevărat depozit a ceea ce este natural 
pentru specia noastră. Multe dintre faptele tale 
sunt de neînțeles pentru cei din Jur şi poate chiar 
pentru tine, căci vin din instincte pe care cultura 
umană le respinge ca fiind inferioare. 


Pustinotut de asimilatie: 


ca să te dexvolfi 


í Instinctul de asimilație este acela care te face 
să te ingrași, pentru a avea şanse în fața unei soli- 
citări care va urma; un serviciu nou, o concurență 

din partea unei alte femei, frustrarea despărțirii 
de bărbat — pot fi momente care-ţi mobilizează 
resursele pentru a te adapta noii situaţii şi astfel 
ajungi să mănânci mai mult decât ai vrea. 

Instinctul de asimilaţie este cel care face să se 
depună grăsimi în corpul tău, pentru a asigura 
hrana viitorului tău copil. Pentru asta, el ascultă 
de hormonii tăi, începând cu vârsta pubertăţii, 
când formele tale devin forme de femeie. 

Ți s-a spus vreodată că eşti materialistă? Că te 
interesează mai degrabă un bărbat care are casă, 
mașină și bani mulţi? Cei care au spus asta despre 
tine nu ştiu că şi această meteahnă este tot una natu- 
rală, care are la bază instinctul de asimilaţie, nece- 
sar siguranţei pentru viitorul tău şi al copiilor tăi. 


Dar nu numai alimentele sunt cele care devin 
materie primă pentru instinctul de asimilaţie, ci şi 
ideile; aşa ajungi să te intereseze cât mai multe 
lucruri despre o persoană şi să practici ceea ce rău- 
voitorii numesc bârfă. Curiozitatea unei femei este 
parte a nevoii instinctive de a acumula cât mai 
multe şanse în competiţia cu alte femei, în lupta 
cu mediul sau pentru întâlnirea cu partenerul. 


Vritet senat: glasul seminfiei 


Ruşinoasă, cum îi stă bine unei femei, îți este 
greu să discuți despre sexualitatea ta, chiar dacă 

pretutindeni în jur preocupările sexuale sunt la modă 
vând totul şi pun o presiune mare asupra tuturor. 
Instinctul tău sexual este mult diferit de manifes- 
tările erotice care se desfășoară în lumea aceasta. 

Spre deosebire de un bărbat — care ar face sex 
aici şi acum, o femeie care va face dragoste are ne- 
voie de pregătiri minuţioase: un loc curat, o atmos- 
feră specială, suficientă așteptare, fidelitate din 
partea partenerului... 


> 


Instinctul sexual de femeie este unul de lungă 
durată în manifestările lui. Femeia este greu de 
pornit pe calea sexualităţii, este educată să spună 
Nu pentru a selecta Partenerul, dar odată adusă în 
Starea erotică totul trebuie să ajungă până la capăt. 
Care capăt? Procrearea, desigur. 


Aflată la vârsta maturității, femeia din tine se 
află sub imperiul a două instincte: cel sexual Şi cel 
matern. După cum spuneam mai sus, instinctul 
sexual este permanent stimulat de cei din jur, ca o 
adevărată cultură a sexualităţii. În schimb, odată 
ce naști, comportamentul tău este marcat de in- 
stinctul matern şi astfel te găseşti prinsă între presi- 
unea sexuală a partenerului tău şi presiunea afectivă 
a copilului tău. 


Din câte am observat, există o mare neînţele- 
gere între natura ta de femeie şi sexualitatea prac- 
ticată în jurul tău. Tu ai nevoie în primul rând de 
tandrețe, iar pentru asta accepţi uneori apropierea 

unui bărbat. Acest lucru demonstrează că nevoile 
tale în pat sunt mai degrabă emoţionale decât dă 
ale; când va înţelege bărbatul tău acest adevăr? 


Prin instinctul tău matern, te deosebești de toți. 
El te face femeie în multe situaţii de zi cu zi, nu doar 
când ai de-a face cu copilul tău. Atentă la momen- 
tele de vulnerabilitate ale ființelor din jur, vei avea 
mereu tendinţa de a interveni în favoarea celui slab. 

Prin exercitarea instinctului matern, femeile 
aduc în cultura umană nu doar grija faţă de copii, 
ci şi pacea, caritatea, chiar şi o bună parte din cre- 
dinţă. Nu este de mirare că femeile sunt cele care 
îşi doresc o lume fără de războaie, tot ele sunt cele 
care se implică în serviciile sociale şi tot ele sunt 
cele mai credincioase; toate aceste virtuţi au la ori- 
gine instinctul matern. 


Este natural pentru tine să iubeşti puii, ai ori- 
cui ar fi ei. Felul cum ți se luminează fața la întâl- 
nirea cu un pui spune totul despre calitatea ta de 
mamă. Deşi bărbaţii sunt aceia din partea cărora 
ne așteptăm la protecţie, cea mai bună protec- 
toare eşti tu. Ştii să iei în braţe, ştii să simţi empa- 
tic şi capeţi puteri nebănuite în situaţiile în care 
trebuie să protejezi pe cineva. 

Gnstinctat de e ce. 


Sunt destui bărbaţii care spun despre tine că eşti 
materialistă... În viaţa ta de femeie se întâmplă 
destul de des să alegi compania acelor persoane 
care au destui bani încât să cumpere tot ce-și doresc: 
prietene cu fiţe, bărbaţi cu bani, celebrităţi; ba chiar 
mai mult, ai o preferinţă de nestăpânit pentru filme 
in care personajele duc o viaţă îndestulată Şi pen- 
iru revistele care gem de reclame ale diverselor 


produse de lux. Este oare această pornire a ta atât 
de urâtă? De unde vine ea? 


| Ei bine, totul pleacă din instinct! Dacă te afli în 
situaţia descrisă mai sus este pentru că trei in- 


stinete își dau mâna spre a face ca viaţa ta să 
meargă bine: 


— instinctul de asimilaţie, care cere să aduni 
pentru a te dezvolta; 

Su cel matern, care îţi impune să-ți amenajezi 
cuibul pentru copilul ce va să vină; 

— dar mai ales instinctul de conservare. 


l Prin instinctul de conservare ființa ta îşi caută 
siguranța. Unde o găseşte? În cele mai surprinză- 
toare locuri, situații şi persoane: 


= La bărbatul care este mai înalt şi mai lat în 
spate decât tine; te-ai întrebat vreodată de ce nu-ți 

convine să ai un partener pipernicit? De ce îţi place 
atât de mult să fii ţinută în braţe când eşti trecută 
pragul casei şi când dormi cu El? 

— În borcanele cu murături, pentru care începi 
să trudeşti la o anumită vârstă, doar ca să le vezi 
că sunt acolo, frumos aranjate. 

— În plăcerea de a umple coşul la supermarket 
cu de toate. 

— Acasă la mama, unde fugi după o ceartă urâtă, 
ca să dormi din nou cu perniţa ta cea veche, chir- 
cită cu faţa la perete (poziţia aceasta este cunos- 
cută de psihologi drept cea mai defensivă dintre 
toate, sub denumirea de poziţie fetală — a copilu- 
lui aflat în burtica mamei). 


Spune-i soţului tău despre originea acestor preo- 
cupări pe care le ai. Pune-i această carte sub nas, chiar 
dacă se va strâmba, şi ajută-l să înţeleagă că el este 
principalul furnizor de siguranţă pentru tine... 


Dacă eşti fată, iar prietenul tău te acuză că te 
uiţi după băieţi cu maşină sau că eşti interesată de 
bărbaţi mai în vârstă şi cu bani, zâmbeşte-i înţe- 
legătoare și urmează-ţi instinctul; nu o faci doar 
pentru tine, ci pentru a consolida şansele de a avea 
un copil, o casă şi un protector. Ar fi totuşi de men- 
ţionat un detaliu aici: dacă-ţi urmezi instinctul de 
conservare în relaţie cu un astfel de om, învaţă 
cum să-i influenţezi deciziile, pentru a nu deveni 
dependentă de el și atât... 

Ai grijă ca instinctul tău de conservare să fie 
ponderat de celelalte instincte şi de valorile celor 
pe care-i iubești. Altfel, rişti să devii pur şi sim- 
plu zgârcită. Cel mai sugestiv în acest sens este 
echilibrul între instinctul sexual, care cere să 
cheltui, şi instinctul de conservare, care cere să 
economisești. 

Când instinctul de conservare se dezvoltă atât 
de mult încât începe să predomine, e semn că per- 
soana respectivă se îndreaptă spre bătrâneţe. La 
vârsta a treia totul se cere a fi conservat: sănătatea 
(se înmulţesc drumurile la farmacie şi urările de sănă- 
tate), banii (sunt adunaţi la saltea şi chibzuiţi peste 
măsură), chiar şi vechiturile şi ambalajele — care 
sunt cu atenţie reciclate, spre disperarea celor care 
sunt tineri şi fac risipă de orice. 


Unul dintre aspectele fascinante ale siguranţei 
femeii este apartenenţa. Ea este exprimată atât de 
frumos prin întrebarea: A cui eşti tu, femeie? Te 
simţi bine să fii a cuiva. Să fie el cel care veghează 
în jurul tău, care te apără sau cel care-ţi vorbeşte 
despre viitorul tău şi-ţi promite luna de pe cer. 


Ciudat, dar e posibil ca omul căruia îi aparţii să 
fie unul agresiv cu tine. Tocmai el poate fi acela care 
te jigneşte, te loveşte şi te umileşte. Cum de rămâi 
cu el atâţia ani de zile? Explicaţia stă tot în nevoia 
de siguranţă. Cel agresiv manifestă o formă de 
dominație, iar aceasta ajunge să fie resimţită ca 

un fel de protecţie. Peste tot în lumea vie mas- 
culul are tendinţa de a-şi supune femela și dea o 
apăra de apropierea altui mascul. Când îi reco- 
manzi unei femei bătute de soț să-l părăsească, 
cel mai probabil ea va răspunde astfel: și unde 
să mă duc? Să dau peste altul şi mai rău? Mi-e 
frică... sunt SIGURĂ că o să mă găsească ori- 
unde m-aş duce! 


Azi femeia se poate dezvolta personal, poate 
dobândi abilităţi profesionale și sociale care s-o facă 
independentă. Aceasta ar trebui să fie prioritatea 
ta înainte de a-l părăsi pe cel agresiv. Preocupân- 
du-te din timp să ai o profesie, să-ți faci prieteni şi 
să ţii legătura cu cei care te iubesc, îţi vei face mult 
mai uşoară desprinderea de el. | j 

Pentru orice fiinţă, locul de maximă siguranță 
este o incintă amenajată de ea, după trebuințele ei, 
unde se poate întoarce oricând are nevoie sări fie 
bine. La oameni, acest loc se numeşte acasă. 


Ori femeii 


Bărbații vor să stăpânească totul în jur. Pămân- 
turile, uneltele, armele, creațiile și, mai mult decât 
atât, ei vor să-și stăpânească şi femeia, Ei bine, 
dacă lumea e stăpânită de bărbaţi, femeilor ce le 
mai rămâne să stăpânească? 

De bună seamă, lor le rămâne să-i stăpânească... 
pe bărbaţi! Majoritatea femeilor țin la fidelitatea 
bărbatului cu care sunt şi nu l-ar împărți cu nimeni, 
Pentru bărbatul ei, o femeie s-ar lupta cu oricare 
altă femeie, cu prietenii lui, cu mama lui, cu maşina 
lui, chiar şi cu el însuşi; ar folosi orice mijloace şi 
ar merge până-n pânzele albe. 


Bărbatul tău este un teritoriu pe care-l poţi stă- 
pâni destul de uşor... Dar cum intri-n posesia lui? 
De cele mai multe ori este suficientă o privire, când 
tu apari, mai frumoasă ca oricând, în preajma lui. 
Există un ritual care marchează acest legământ: mo- 
mentul primei atingeri erotice, când bărbatul face 
o adevărată promisiune, uneori fără să-şi dea seama. 

La rândul tău, şi tu faci o serie de gesturi de a 
căror însemnătate nu-ţi dai seama, pentru a-ţi 
păstra bărbatul în posesie; de exemplu, îi aran- 

jezi nodul cravatei înainte de plecare, îţi place 
să-i alegi hainele şi parfumurile, nu laşi pe alta 
să-i facă masaj... 


Fă în aşa fel, încât să nu exagerezi cu posesi- 
vitatea ta asupra bărbatului, pentru că rişti să-i 
creezi senzația de constrângere. Dacă bărbatul 
simte că-şi pierde libertatea sau că este obligat 
să facă gesturi frumoase, va încerca să fugă. 


Teritoriul femeii nu este atât de întins precum 
este teritoriul bărbătesc. Dacă un bărbat ar vrea să 

domine pământuri întinse, domenii întregi de acti- 
vitate, populaţii întregi, femeia are un teritoriu cât 
un punct. Am descris mai sus omul iubit ca fiind 
acest punct, dar adevăratul loc de desfăşurare al 
femeii este casa. 

În casa ta îţi concentrezi mai toate speranțele 
de împlinire. Porţi imaginea ei încă de când eşti 
mică şi-ţi doreşti să pleci odată din casa părinţilor. 
Ştii deja ce culori vor avea pereţii ei, cum vor fi per- 
delele, draperiile, covoarele, iar înăuntrul casei îţi 
vezi copiii jucându-se. l 

În casa ta se află obiecte cu care ai o relație spe- 
cială. Dacă vreo străină se atinge de ele, ai o reac- 
ție precum cloşca atunci când cineva se atinge de 
ouă. E suficient să-ți umble cineva în parfumuri, 
să-ți mute mobila prin casă sau să doarmă în 
patul conjugal în locul tău, ca să ai reacții dintre 
cele mai ostile. E 

Mai mult decât atât, în cultura universală există 
numeroase exemple de maniere aparent ciudate 
care pot fi explicate prin instinctul teritorial al femeii. 

De exemplu expresia a spurca! Femeile simt nevoia 
să spele obiectele atinse de persoane străine și își 
protejează copiii şi soţul de astfel de contaminări. 


Faţă de propriul teritoriu, orice individ are ati- 
tudini clare. 


— Tinde să-l amenajeze astfel încât să-i fie potri- 
vit lui — aşa cum şi tu o faci cu casa ta. 

Sha Este cel mai vehement când un intrus se află 
in centrul teritoriului său; armatele apără cel mai 
eroic capitala, iar fotbaliştii ţin cel mai mult să 
câștige meciurile jucate acasă. 

Ka Face concesii când se află pe teritoriul altuia; 
ai observat că oamenii aflați în vizită sunt mai poli- 
ticoşi, cer voie, fac complimente gazdei? 


Sunt convins că ai observat astfel de mani- 


festări şi în comportamentul tău. Acum știi şi de 
ce apar ele... 


Unul dintre cele mai umane instincte este in- 
stinctul gregar. Neînţelegându-i valoarea, unii îl 
numesc instinct de turmă, pentru că li se pare că 
a te lua după alţii e un defect. 

De fapt, marea calitate a instinctului gregar 
este aceea de a uni oamenii necunoscuţi pentru 
un scop comun. Închipuie-ţi că ia foc casa cuiva: 
te-ai duce să dai o mână de ajutor la stingerea 
incendiului, chiar dacă nu-l cunoşti pe proprie- 
1e Probabil că da... Aşa ar face mulți trecători, 
fără să stea prea mult pe gânduri, iar această 
atitudine vine din instinctul lor de ființe sociale, 


care au capacitatea naturală de a trăi în grupuri 
organizate. 

Instinctul gregar declanşează la oameni multe 
fenomene aparent conştiente, cum ar fi: 


— coeziunea socială (oamenii tind să se ajute, 
chiar dacă nu sunt rude) 

— dezvoltarea comunităţilor (aşa se explică 
patriotismul local, preocuparea pentru a avea un 
oraş frumos) 

— umanismul în atitudine (de exemplu volun- 
tariatul) 

— comunicarea publică (difuzarea unor infor- 
maţii care să fie valabile pentru toţi, în beneficiu 
comun). 


Femeile sunt, cu siguranţă, actorii principali 
pentru manifestarea instinctului gregar în comu- 
nităţi. Ele sunt acelea care trag semnale de alarmă, 
identificând situaţiile periculoase pentru cei mai 
vulnerabili membri ai societăţii. Ele predomină în 
actele de caritate, în serviciile sociale sau de îngri- 
jire. Când bărbaţii merg, la război pentru a-şi dis- 
puta teritorii, femeile vin să le panseze rănile. 


Poate că ţi s-a întâmplat deja să mergi prin pare 
cu copilul în cărucior, iar o femeie necunoscută să 
se apropie de copilul tău zâmbind și să intre în vorbă 
cu tine, spunându-ţi: n-ar fi mai bine să-i puneţi 
căciulița? Bate puţin vântul... Această femeie este 
capabilă să poarte de grijă copilului tău, dacă el 
s-ar pierde vreodată de tine... 

Ar fi minunat să faci parte din cel puţin un grup 
al femeilor din comunitatea ta. Asociate astfel, veţi 
putea împreună să influenţaţi deciziile bărbaţilor, 
aşa încât locul în care trăiţi să fie mai sănătos, 
mai frumos şi mai sigur pentru copiii voştri. 


Îţi stă bine cu instinctele tale? Îți dau ele femi- 
nitate, sau crezi că sunt animalice şi trebuie să fie 
ascunse? Eu cred că este important să-ți cunoşti 
pornirile, pentru că astfel ai şansa de a lua decizii 
în armonie cu ele. Dacă o persoană acţionează 
împotriva tendinţelor ei naturale, poate să tră- 
iască într-un conflict cu propria persoană, iar acest 
proces se numește nevroză. 


Cel mai bine îţi poţi cunoaşte reacţiile instine- 
tuale imediat după anumite întâmplări intense. 
Observi că ai avut o reacţie sau alta, fără să te fi gân- 
dit prea mult: 


— ai fost prea curioasă 

— te-ai excitat inexplicabil 

— ţi-a fost frică degeaba 

— ai cumpărat prea multe 

— te-ai purtat urât cu musafirii 
— ai vorbit cu un necunoscut. 


Probabil că te întrebi dacă ai procedat corect, e 
posibil să-ţi fie ruşine cu ceea ce ai tăcut, dar cunos- 
când cauza acelor reacţii vei putea să mergi mai 
departe zâmbind, pentru că ştii că acea decizie a 
fost luată demult, de dinainte de a te naşte tu! 


5. Du oti fetifă, să ştii! 


Cineva ţi-a spus că eşti fată şi aşa a început totul. 
Nu degeaba scrie în Cartea Sfântă că începutul 
este făcut prin cuvânt. Când unui om i se spune con- 
vingător că este cineva, el intră în acel rol — uneori 
pe viață. Pe parcursul unei ședințe de hipnoză, o 
persoană căreia i se spune că este găină poate începe 
să cotcodăcească. În ceea ce te privește, ai trăit o 
vreme (aproximativ doi ani) când ştiai de la alţii că 
eşti fetiță, fără să fi descoperit asta prin mijloace 
proprii. Ştiai să spui „Eu sunt fetiţă“ aşa cum ai fi 
spus o poezie pe dinafară. 


Sunt în lume comunităţi în sânul cărora co- 
piii trăiesc mai mulţi ani fără să-şi pună pro- 
blema de ce sex sunt. În multe sate din Peru, de 
exemplu, toţi copiii sunt îmbrăcaţi la fel, iar pe 
la vârsta de nouă ani are loc un ritual care le im- 
pune băieţilor să se considere urmași ai bărba- 
ţilor; restul rămânând să se considere fete... 
Chiar şi în unele sate din Ţara Bârsei, copiii sunt 
numiţi băieţi indiferent de sex, până când fetele 
se fac de măritat. 

Aşa se explică de ce multe fetiţe, după ce s-au 
considerat egale cu frăţiorii lor, au constatat cu 
dezamăgire că lor le lipseşte ceva din chiloţei şi au 
dezvoltat ceea ce psihanaliștii numesc „invidia peni- 
sului“*, adică un perpetuu complex de inferio- 
ritate al fetelor faţă de băieţi. 

Din tot ce scrie până aici putem deduce un lucru 
important: ideea că eşti fetiță nu a venit prima 
dată de la tine, ci ţi-a fost sugerată de către alţii. 


Cine a vrut ca tu să fi femeie? 


— Este o simplă întâmplare faptul că eşti femeie? 

— Este alegerea ta? 

— Sau pur şi simplu anumite persoane vor de la 
tine asta? 


Dacă este o întâmplare, poţi spune că eşti legată 
de soartă şi te simţi probabil neputincioasă. Dacă 
tu crezi că este alegerea ta, este posibil să pierzi con- 
tactul cu realitatea şi cu oamenii apropiaţi. Dacă 
eşti femeie datorită cuiva, ar fi bine să afli ce vrea 
de la tine. Să ne apropiem, pe rând, de toţi cei care-ţi 
influenţează feminitatea. 


* Majoritatea psihanaliştilor clasici erau bărbaţi; am 
putea spune că, de fapt, ei aveau un complex de superio- 
ritate, ca purtători de penis, dar acesta e un subiect al 
unei eventuale cărți Cine m-a făcut bărbat?... 


6. Kima 


Oare este mama percepută altfel de fetiţe decât 
de băieţei? Înainte de împlinirea vârstei de 3-4 ani, 
nimic nu pare să deosebească atitudinea copiilor 
față de mama lor, în funcţie de sex. În schimb, 
mamele fac deja diferenţe între fiică și fiu, fiind 
influențate de cultura din care fac parte şi de băr- 
batul care le este tată. 

Unele mame preţuiesc mai mult băieţii, tra- 
tându-i cu gesturi mai clar protectoare, conştiente 
de preţul pe care-l pun comunitatea şi bărbatul lor 
pe sexul masculin al urmaşului; altele aşteaptă cu 
mare nerăbdare să se nască o fetiță, pentru a 
împlini prin intermediul ei ceea ce n-au reuşit în 
viaţa personală. 


După vârsta de 4 ani, relaţia între fetiță şi mama 
ei devine specială. În cadrul dobândirii conștiinței 
de sine, cea mică începe să caute răspunsuri 
la întrebarea „Cine sunt eu?“. Ea se pricepe deja 
să-i imite pe cei din jur pentru a exersa adaptarea 
la lume, iar acest lucru poate fi influenţat de o 

afirmație importantă: „Tu eşti fetiţă, ca şi mine.“ 
Dacă mama însoţeşte această afirmaţie cu gesturi 
preterenţiale, cum ar fi statul alături la oglindă, baia 
împreună, jocul cu păpuşile, micile gesturi cosme- 
tice şi vestimentare, fetița va găsi suficiente motive 
pentru a fi ca mama. 

Unele dintre acţiunile mamei sunt impresio- 
nante pentru fetiță. Ritualul machiajului — cu culorile 
lui sclipitoare, părul pieptănat cu gesturi solemne, 
bijuteriile preţioase — toate o transformă pe mamă 
într-o prinţesă admirabilă. Dintre toate aceste 
minunăţii ale mamei, una este de-a dreptul fasci- 
nantă: îmbrăţişarea oferită tatălui... un alt per- 
sonaj de neînlocuit pentru fetiţă. 


Nimic nu se compară cu influența pe care o are 
mama asupra acestui gigant al familiei, care deţine 
voce tunătoare și gesturi hotărâte. Mama îi oferă lui 
un timp intens emoțional, fie că e petrecut în cer- 
turi, fie în tandreţuri. Cum să nu vrei să fii în locul 
mamei? Această năzuinţă a fetiţei este numită de 
psihologi identificare. Totul pare minunat, pozitiv 
de la un capăt la altul, numai că pe lumea aceasta 
nu e loc pentru doi oameni identici... 

Așa se iveşte competiţia cu mama. Atât de în- 
crâncenată uneori, încât pare o chestiune de a fi sau 
a nu fi. Cu cât tatăl este mai dorit de fetiţă, cu atât 
mai importantă este înlăturarea mamei din preajma 
lui. Această nevoie de a o înlătura pe cealaltă se 

păstrează până la vârsta adultă, când singura solu- 
ție în competiţia cu altă femeie este ca aceasta să 
nu existe. FI 

Sunt unele mame care se menţin frumoase până 
târziu, la vârsta la care fiicele lor încep să-și do- 
rească să fie frumoase. Ba chiar se întâmplă ca fiica 
să fie mai plinuţă, iar mama să meargă la fitness, 
afişând un corp de invidiat. Invidia fiicei faţă de 
mama ei capătă, în această situaţie, dimensiuni 
care duc până la nevroză. 


Cum este mai bine să se producă desprinderea 
fiicei de mama cu care se află în competiţie de-o 
jumătate de viaţă? În unele cazuri, acest lucru se 
întâmplă odată cu redescoperirea tatălui, alteori 
prin descoperirea partenerului ideal; cert este că 
un bărbat care-i oferă exclusivitate o poate face pe 
fată să simtă că este mai femeie decât mama ei. 


Tu unde o găseşti pe mama ta? 


— Este înăuntrul tău, ca o zestre prețioasă? 

— Este undeva în urma ta, ridată, bătrână şi 
inutilă? 

— Sau va veni diseară peste tine fără să o chemi, 
ca o stăpână a casei tale? l 

În primul caz, găseşte momente ca să te bucuri 
de ea. În al doilea caz, caută-i frumuseţea în tre- 
cutul ei. În al treilea caz, fugi la munte cu băr- 
batul tău! 


7, Oz 


Într-o altă carte, spuneam că tatăl este primul 
bărbat însurat din viaţa unei fete, iar acest lucru 
va avea impact deosebit asupra concepţiei despre 
fidelitate pe care o dezvoltă viitoarea femeie. Acest 
bărbat are două trăsături care se află în conflict: 


— este unic — de neînlocuit, 
— dar nu poate fi partener sexual. 


Caracterul unic al tatălui îl face să pară preţios 
pentru fiica lui. Ca orice copil, ea îl așteaptă să 
apară seara, după o absenţă de peste zi în timpul 
căreia şi l-a închipuit cât mai potrivit cu năzu- 
inţele ei. În plus faţă de aşteptările de copil, fiica 
resimte o tensiune care se construiește în fiecare 
zi din faptul că nu-şi poate atinge tatăl oricum și 
oricând, cu toate că îl iubeşte. 

Iubirea unui copil mic este amestecată cu trăiri 
care, dacă ar fi ale unui adult, ar putea fi incluse în 
categoria erotismului. Aşa cum sugarul trăieşte ca 
pe un orgasm apropierea de sânul mamei, cea mică 
simte cu tot corpul ei, cu toată intensitatea, emoţiile 

apropierii de tată. În Amelie, un film de mare sen- 
sibilitate despre lumea unei fete, este redată suges- 
tiv iubirea celei mici pentru tatăl ei, medic pediatru, 
care şi-a tratat fiica ani de zile pentru că bătăile ini- 
mii ei erau prea accelerate când o consulta. 


La rândul lui, tatăl vede în fiica lui câteva dintre 
trăsăturile unei femei: 


— e curată 

— e timidă în preajma lui 

~ e ca o prinţesă când se îmbracă festiv 
-ea lui. 


Dar e fiica lui şi are toate motivele să se înfrâ- 
neze față de ea. Trebuie să fie foarte atent... Incestul 
între tată şi fiică se află sub un tabu puternic şi 
acest lucru îl determină pe părinte să-şi cenzureze 
fiecare privire în direcţia ei, chiar dacă fetiţa se 
străduieşte să-l seducă prin toate mijloacele. 


Un tată puternic, deştept, interesant, iubitor, 
care ştie să ofere momente speciale devine băr- 
batul ideal pentru fiica lui. Aşa se explică de ce, 
între grădiniţă şi pubertate, multe fete pot fi auzite 
spunând: „Eu nu mă mărit cu nimeni în afară de 
tata!” Ce băieţaș de vârsta ei ar putea concura cu 
acest gigant? Nu e de mirare că fata nu va accepta 
relaţii cu băieţii din aceeaşi generaţie, dar va fi fas- 
cinată să devină parteneră a unor bărbaţi în toată 
puterea, mult mai în vârstă decât ea... 

Tatăl tău te-a pregătit să fii o femeie potrivită 
cu bărbatul care-ar fi vrut să fie el. Dacă s-a vrut 
un curtenitor, tu eşti o curtată; dacă a fost un moale, 
tu eşti o obraznică; dacă a fost un geniu, tu eşti o 
studentă de-a lui. 


lată deci care sunt acele detalii de femeie pe 
care le ai de la tatăl tău: 


— Senzaţia de a fi înţeleasă de un bărbat. El este 
capabil să te privească numai în ochi. 

— Apropierea față de un om însurat. El face dra- 
goste cu altă femeie, iar tu trebuie să trăieşti cu asta. 

— Cum este să admiri un bărbat fără să te culci 
cu el. Să stai confortabil lângă el, fără să porţi teama 
atingerii nepermise. 

— Cum este să fii protejată mereu, necondiţionat 
şi dezinteresat. Îţi este fidel şi nu-ţi cere nimic pen- 
tru asta. 

— Cum se ţine o şurubelniţă... El este primul 
care-ţi arată că poţi, spre ciuda băieţilor din viito- 
rul tău. l 

— Cum arată un bărbat în conflict cu soţia. Eşti 
de partea lui şi simţi că, spre deosebire de nevas- 
tă-sa, ai şti cum să-l iei... 

— Cum se vede adulterul pe gaura cheii. Este un 
monstru; la ce bun să te măriţi, dacă vei plânge 
toată noaptea, ca mama ta? 


Fă în aşa fel, încât iubitul tău să-ți cunoască 
tatăl. Dacă simți că tatăl tău a fost şi-ţi rămâne 

protector pe viaţă, îl va împiedica pe iubitul tău 


să te rănească. Dacă tatăl tău a fost un monstru, 8S Oul bărbat 


ajută-l pe iubitul tău să-l învingă. 


Castelul clădit de tata în jurul tău are o fereas- 
tră, prin care se vede frumuseţea ta; cine se va încu- 
meta să sară pe fereastră și să te atingă altfel? 


În urmă cu mai bine de un secol, Konrad Lorenz, 
fondatorul unei discipline numite etologie — ştiinţa 
comportamentelor universale —, a fost surprins să 
constate că bobocii de gâscă tocmai ieşiţi din găoace 
în lipsa mamei lor îl urmau peste tot, ca şi cum el 
ar fi fost gâsca-mamă. Lorenz a explicat acest feno- 
men prin faptul că primul eveniment în relaţie cu 
cineva, petrecut într-o împrejurare unică şi intensă, 
duce la o ataşare durabilă de acel cineva, numită 
în etologie imprinting. 


Primul partener aduce cu sine trăirea primei 
atingeri interzise. O emoție copleșitoare se declan- 
şează atunci, iar intensitatea ei vine tocmai din 
caracterul ei interzis, dar şi din aşteptarea îndelun- 
gată care o precedă. Poveştile cu prinți, filmele de 
dragoste, revistele cu pictoriale, mărturisirile prie- 
tenelor mai în vârstă — toate conturează pentru 
fată un tablou anume despre apropierea de bărba- 
tul dintâi şi dau solemnitate acestui moment. 

Pentru orice femeie, atingerea tandră a bărba- 
tului este o promisiune fermă, ca o vrajă. Începând 


46 / Cristian Andrei 


cu acest moment, tot viitorul ei se schimbă într-un 
fel tulburător — nimic nu va mai fi ca înainte. 
Această primă atingere întruneşte două elemente: 


— eveniment în premieră, care nu seamănă cu 
alte experienţe de viaţă; 
— intensitate emoţională mare, de neuitat... 


„adică exact ceea ce Lorenz definea drept 
imprinting. Nimeni nu uită prima noapte de dra- 
goste şi nici primul partener cu care a fost trăită 
acea noapte. 


Acest om este de bună seamă un bărbat străin, 
venit dintr-o cu totul altă familie, având cu totul 
alte concepţii. Să nu uităm că, prin educaţie, ai fost 
prevenită să te fereșşti de tot ce este străin, pentru 
că este periculos: 


— Lumea e rea, mamă! 

— Nu te duce cu un străin la el acasă! (Află că 
majoritatea abuzurilor sexuale vin din partea unor 
persoane cunoscute!) 

— Cu ăsta te-ai găsit să vorbeşti? 

— Ai văzut la televizor ce se poate întâmpla! 


Așa ajungi ca în sinea ta să se ducă lupta între 
instinctul de conservare şi mult aşteptata chemare 
a dragostei. Genetica speciei cere ca tu să cauţi un 
partener străin, pentru a asigura diversitatea ca 
șansă de adaptare. 

E de înţeles, numai că El este individul pe care 
tata a încercat prin toate mijloacele să-l împiedice 
să pună mâna pe prinţesa lui. Ca un împărat din 
poveste, tatăl tău l-ar fi trimis pe pretendent să înde- 
plinească sarcini imposibile, doar-doar o renunţa 
la mâna fiicei lui şi la jumătate din împărăție. Dar 
El este construit să insiste până reuşeşte, să conteste 
autoritatea rigidă şi conservatoare a tatălui, să sară 
gardul protector construit de bătrân în jurul fami- 
liei lui. Ce obraznic! 

În competiţia acerbă care îi stăpâneşte viaţa, 
orice bărbat vrea să fie primul şi singurul din 
viaţa ta, să te înveţe să faci sex, ca şi cum el ar şti 
totul despre tine. În urma unei evaluări a cunoş- 
tinţelor despre sexul opus în rândul elevilor de 
liceu, am dedus că 85% dintre băieţi nu ştiu pe 
unde face pipi o fată... Cu toate acestea, mai toţi 
băieţii se consideră pregătiţi să fie primii şi sin- 
gurii bărbaţi. 


De la primul bărbat ai în prezent o listă întreagă 
de amănunte, majoritatea greu vizibile, dar bine 
înrădăcinate în feminitatea ta: 


— Partea pe care o studiezi când priveşti un băr- 
bat interesant; fie că este faţa, fie că sunt fesele, 
aceste elemente au fost primele pe care le-ai privit 
pe îndelete la cel cu care ai petrecut un timp erotic. 
Vei continua să le cauţi şi la următorii bărbaţi, ca 
pe nişte calităţi care te dau gata. 


48 / Cristian Andrei 


— Cum te aştepţi să fii atinsă la prima întâlnire. 
Acum o să-mi pună mâna pe genunchi, cum a făcut 
şi celălalt! 

— Etaloanele pentru dimensiuni şi durată în dina- 
mica actului sexual. O vreme, vei compara aceste 
detalii ale partenerilor tăi cu detaliile primului par- 
tener, în măsura în care ai ţinut ochii deschişi... 

— Frica de sex. Durerea şi anxietatea nu pot fi 
uitate uşor. Dacă însoțesc primele acte sexuale, vor 
marca întreaga viaţă intimă a femeii. 

— Maximumul de romantism, sau... 

— „„dezamăgirea maximă. Toate fetele visează 
că primul partener sexual va fi un romantic; şi, cu 
cât visează mai detaliat, cu atât mai dezamăgite 
riscă să fie (vezi sindromul Peggy Lee, în cartea 
Lecţii particulare“). 

— Mirosul cuiva de sex opus. Simţul olfactiv este 
una dintre cele mai vechi căi de a memora ceva; 
de aceea, el joacă un rol important în imprinting. 

— Senzaţia de exclusivitate: pe lume nu exis- 
tăm decât noi doi. Vom fi toată viaţa împreună; 
nimic nu ne va putea despărți. Acest sentiment 
profund este trăit de multe fete după prima noapte 
de dragoste. 

— Senzaţia de corp străin în tine. Două sunt ma- 
rile senzaţii de acest gen: prezenţa sexului parteneru- 
lui și prezenţa copilului tău. Majoritatea bărbaţilor 


* Dr. Cristian Andrei, Lecţii particulare, Editura Huma- 
nitas, București, 2008. 

heterosexuali nu au parte de aceste senzaţii şi de 
aceea nu prea știu să fie atenţi cu partenera în pat. 

— Diferenţa între ce ştii şi ce simţi la un bărbat. 
Pentru prima dată, te confrunţi cu manifestări ciu- 
date la tine: ştii că n-ar trebui să fii cu el, dar îţi 
vine să rămâi în braţele lui. Parcă înainte erai mai 
hotărâtă... 

— Senzaţia de a fi nepregătită pentru apropiere. 
E ca un tobogan, e ca prima dată când intri în mare. 

— Multe alte lucruri, particulare ţie sau experi- 
enţei tale cu el. 


Ce faci cu amintirea primului bărbat din viaţa 
ta? O povesteşti doar prietenelor adevărate, dacă 
şi ele ţi-ar povesti-o pe a lor? O scoţi de la naftalină 
ca pe un etalon în evaluarea altor bărbaţi? O ţii 
ascunsă bine, pentru că, dacă s-ar afla că nu era 
un om potrivit pentru tine, te-ai face de râs... 


De ce nu ai rămas cu el? Dacă stai să te gân- 
deşti bine, bietul băiat trăia sub o imensă presi- 
une: presiunea celorlalţi băieţi, de a avea un număr 
cât mai mare de partenere; presiunea părinţilor, 
de a găsi o fată potrivită cu aşteptările lor şi de a 
se căsători la o anumită vârstă; presiunea concep- 
ţiei despre dragostea dintâi, cum că ar fi un lucru 
trecător, mai degrabă o amintire frumoasă decât 
un fundament în viaţă... 


Uneori ar fi bine să-l revezi pe primul bărbat 
din viața ta; crede-mă, e mult mai intens decât 

dacă ai privi o fotografie veche... Te-ar ajuta să 
te desprinzi de anumite concepții greşite despre 9 (COsal otil 
bărbaţi, despre dragoste, despre tine. pereche 


Deşi ai luat în serios relația cu primul bărbat 
din viața ta, se poate întâmpla ca el să nu aibă 
decât o valoare simbolică pentru tine. Tu eşti de 
fapt în căutarea unui anume bărbat... 


Un bărbat care să fie jumătatea ta este acela 
care-ţi dă senzaţia că fără el n-ai fi împlinită. 
Dar ce înseamnă de fapt împlinirea alături de un 
bărbat? 


Atunci când adresez vreuneia dintre pacientele 
mele întrebarea Tu pentru ce te-ai născut?, pri- 
mesc invariabil răspunsul: Ca să iubesc, să am un 
soț, copii şi o casă. Cred că acestea sunt elemen- 
tele împlinirii unei femei, iar bărbatul tău pereche 
este acela care te ajută să atingi aceste deziderate. 

El te face să-l iubeşti în aşa măsură, încât nu poţi 
concepe nici un detaliu de viaţă fără el; iubirea faţă 
de el nu este dorinţă, ci este un torent care te poartă 
într-o direcţie anume. Tot el este acela pe-care nu-l 
poţi refuza când te cere de soţie; chiar dacă te temi 
să intri în viaţa de familie, simţi că totul ar fi mai 
uşor alături de acest bărbat. 

El este cel de la care ai vrea să ai copii, frumoși 
ca el, deştepţi ca el — lucru care-i convine și lui de 
minune. Tot el este cel capabil să facă o casă cu 

tine; îţi dă senzaţia că poate trage înainte viaţa ta 
după el, că are grijă de toate aspectele, orice s-ar 
întâmpla. Ce mai, arată ca un prinţ pe cal alb, venit 
dintr-o poveste inevitabilă și completă... 


În lipsa unui tată care să te fi impresionat cu per- 
sonalitatea lui, ai putea să crezi că primul bărbat 
este bărbatul-pereche, pentru simplul fapt că nu 
poate fi comparat cu un altul. Mai toate femeile 
îndrăgostite ar putea să jure că de data asta l-au 
găsit pe cel care le era sortit să le fie soț. Numai că 
pentru a rămâne cu bărbatul-pereche este necesar 
să fii și tu pregătită să-l vezi şi să convieţuieşti cu 
el. De multe ori, el este cel pe lângă care ai trecut 
sau cel care de multă vreme se străduieşte să se 
apropie de tine. 


Iată o lecţie pe care am învăţat-o de ceva vreme 
de la femeile cu care am vorbit despre relaţia cu 
omul sortit: 


— Dacă te simţi rău când bărbatul tău este 
departe de tine şi ai vrea să vină mai repede, în 
schimb te deranjează prezenţa lui şi te cerţi cu el 
una-două, înseamnă că acesta este doar un bărbat 
de care ai nevoie. 

— Dacă te simţi bine când el este plecat şi nu-ţi 
place când îţi este aproape, înseamnă că eşti deja 
îndrăgostită de un altul. 

— Dacă ţi-e bine și când e lângă tine, și când este 
departe, înseamnă că trăieşti o dragoste adevărată, 

care se întinde peste tot, iar acesta este bărbatul 
tău pereche. 


Cu bărbatul-pereche ai şansa să te simţi cu ade- 
vărat femeie, dar nu el te-a făcut femeie; el bene- 
ficiază mai degrabă de femeia care ești și care a 
fost făcută de toate acele împrejurări de dinainte. 

Unele femei mi-au spus că faţă de bărbatul-pe- 
reche simt o strângere de inimă, un fel de teamă 
de a nu-l pierde. Acesta este un semn al depen- 
denţei faţă de el, o trăire care datează probabil de 
pe vremea pierderii tatălui. Trebuie să menţionez 
aici faptul că se întâmplă adesea ca acesta să nu fi 
fost bărbatul-pereche, dar să fi devenit preţios 
odată cu ameninţarea pierderii lui. 


Este important să înveți să te relaxezi în viaţa 
cu bărbatul tău pereche. Nu-l încărca cu prea 
multă răspundere sau dramă. Probabil că şi el te 
consideră femeia-pereche; trebuie să ştii cum să 
rămâi şi să te dezvolți în acest rol. Pentru asta, 
poți face o vizită la Institutul de Relaţii Umane. 


70. X detri bordat 


Este pe deplin posibil ca bărbatul cu care ești 
să nu fie acela care să-ţi aducă împlinirea. Zilele 
tale se scurg alături de el, iar tu realizezi tot mai 
clar că nu-ţi place mai nimic din ceea ce faci cu el. 
Un alt bărbat este aproape întotdeauna în preajmă, 
gata să-ţi spună că meriţi mai mult. 

Acesta poate fi şi un prieten bun de-al bărba- 
tului tău, cu care simţi nevoia să te sfătuieşti, spe- 
rând să afli lucruri noi despre al tău de la cineva 
care-l cunoaşte bine. 

Ar putea fi şi un coleg de la serviciu, care te 
observă de mult de la o distanţă numai bună 
pentru a te dori. În mediul securizant al locului 
de muncă e timp pentru interacțiuni erotice dis- 
crete şi nevinovate, capabile să te facă să te 
simţi aleasă din priviri; acolo eşti îmbrăcată în- 
grijit, acolo există oameni selectaţi pentru a fi 
compatibili cu un mediu cu care şi tu ești com- 
patibilă; este suficientă o confesiune din viaţa ta 
intimă și colegul tău va da dovadă de grijă pen- 
tru tine. 

Ar putea fi, de fapt, orice bărbat care încă nu 
te-a atins. Acesta este bărbatul străin, al cărui com- 
portament este distinct pentru tine. E] este dispus 
mai mult ca oricine să-ţi adreseze complimente. 
El este unul care-ţi sare oricând în ajutor, iar asta 
îl deosebeşte de bărbatul aflat în viaţa ta de atâta 
timp şi care trăiește în stilul rutinat al convieţuirii. 
Acest bărbat străin este capabil să-ţi producă emo- 
tiile acelea de-nceput, când orice aluzie sau orice 
atingere întâmplătoare te făceau să tresari. 

Acest alt bărbat este setat în modul erotic, cu 
totul diferit de modul de conviețuire. Necunoaş- 
terea lui, necunoașterea acţiunilor lui produc anxi- 
etate, iar anxietatea este maxima emoție a cuiva. 

Poate de aceea ar fi trebuit să ştie al tău să 
facă din când în când lucruri neașteptate de tine. 
Modul erotic al unui bărbat este un mod activ, 
atent cu sine şi cu tine, selectiv — adică gata de a 
arăta ce are mai bun. Bărbatul aflat la modul 
erotic este generos, risipeşte resursele sale — în 
timp ce bărbatul aflat la modul de conviețuire 
face economii, este neglijent şi se îngraşă de 
atâta pasivitate. 


Cum te face un bărbat străin să te simţi femeie? 


— Te întâlneşte acolo unde eşti pregătită pentru 
întâlniri. Te-ai machiat de dimineaţă, te-ai dat cu 
parfum după ureche, ai pus pe tine bluza cea 
nouă, iar toate acestea trebuie să fie arătate. Cui? 

— Te ia de la capăt, făcând să fie totul ca la înce- 
put. El nu-ţi cunoaște defectele. Oricum, nu vei 
ajunge cu el în pat (îţi spui), aşa că poţi să te joci 
puţin cu el, arătându-i suprafeţele tale. Dar dacă 
va afla prea multe despre tine? 

— Te alege pe tine, dintre atâtea câte a avut şi 
câte sunt. Se vede pe el că se pricepe la femei. Ce-o 
fi văzând la tine? Probabil că vede bărbaţii care 
te-au avut şi care sunt... 

— Te pune într-o lumină nouă, în care ajungi 
să-ţi placă de tine. Ochii lui sunt o oglindă atentă. 
Dorinţa lui te face să fii atentă la tine. Chiar dacă 
te fereşti de el, nu ţi-l poţi scoate din minte. 


După opinia mea, orice femeie, fie ea căsătorită 
sau chiar îndrăgostită, ar trebui să acorde atenţie 
şi altor bărbaţi decât acela cu care este, din cel puţin 
două motive: 


1) capătă un tonus deosebit, formându-şi o 
bună părere despre sine; : 

2) îşi motivează bărbatul să fie în permanență 
atent la ea. 


Dacă ai curaj, poți acorda atenție bărbaților 
străini, cu o singură condiție: să pui o limită şi să 
o respecţi în primul rând tu. În cultura femeilor, 
acest joc se numeşte flirt şi este practicat de per- 
soanele aflate la adăpost faţă de atingeri, dar 
doritoare să afle dacă sunt valabile ca partenere. 


11. SYWontorul femeii 


Un mentor este un om bogat. Este atât de bogat, 
încât poate să dea și altora, fără să simtă că pierde. 
Cred că-ţi dai seama, bogăţia lui este experienţa 
de viaţă pe care o are. Dar ce importanţă are el în 
viaţa unui om? 


Trebuie să facem diferenţa între un mentor şi 
un idol. Spre deosebire de mentor, idolul nu are 
timp pentru tine, deşi este la fel de admirabil şi de 
fascinant. El nu-şi dedică viaţa devenirii tale. Din 
păcate, piaţa culturală de astăzi este plină de idoli 
şi foarte săracă în mentori adevăraţi. Nu uita că, 
dacă un om nu are timp pentru tine, oricât de atră- 
gător ar părea ca imagine, el nu este bun pentru 
dezvoltarea ta. 

Rolul mentorului este acela de a te ajuta să devii 
cineva ca el, poate chiar mai mult. Este firesc să 
consideri că mentorii tăi sunt în primul rând părin- 
ţii. Fiecare dintre aceştia şi-ar dori să te influen: 
teze cât mai mult. Îți aminteşti de vremea când erai 
o fetiţă bucălată? Obrajii tăi trandafirii cereau toată 

ziua să fie pupaţi, drăgălăşenia ta cerea să fii băgată 
în seamă. Când în jurul tău se strângeau rudele, 
toţi voiau să te ţină în braţe. Erai întrebată din 
când în când: „Tu pe cine iubeşti mai mult?“ 

De-a lungul întregii tale vieţi de femeie, oamenii 
se întrec să te influenţeze, parcă eşti făcută pentru 
asta... Pe măsură ce creşti, ajungi să-ţi alegi sin- 
gură anumiţi oameni care să te influenţeze. Un 
singur om îi întrece însă pe toţi. Acesta este Men- 
torul. Pentru fete, primul mentor este mama, dar 
sunt și multe fete pentru care tatăl este adevăratul 
mentor. Despre aceste două personaje din familie 
am mai discutat în această carte, dar hai să mai 
cunoaştem încă unul: bunicul. 

Uneori, bunicul este un mentor mai potrivit 
decât părinţii, pentru că are o calitate în plus: el ştie 
să dăruiască fără să ceară nimic. În plus, are în 
spate o întreagă istorie de viaţă, care se regăseşte 
în înţelepciunea lui. Lipsit de ambiţii personale în 
ceea ce priveşte propriul viitor, bunicul se poate 
ocupa relaxat de viitorul tău. El ştie să-ţi spună po- 
veşti din care să tragi singură concluzii şi ştie să dea 
sfaturi doar atunci când sunt cerute. Dacă modelul 
tău de mentor a fost bunicul, atunci te vei aştepta 
și de la alţi oameni importanţi din viaţa ta să-ţi 
povestească lucruri interesante şi să-ţi dea sfaturi. 

În general, mentorul este un om care nu vrea 
să-ţi fie partener sexual. Se simte în comportamen- 
tul lui un dezinteres față de această arie. Ar putea 

să te mângâie pe creştet fără să i se schimbe respi- 
raţia. Ar putea chiar să te vadă dezbrăcată, fără să 
facă ochii mari. Din păcate, după ce că numărul 
mentorilor din ziua de astăzi este destul de mic, o 
bună parte dintre aceştia își doresc să fie mentori 
şi... în pat. Lumea e plină de bărbaţi, trecuţi de 
o anumită vârstă, care știu să-şi folosească expe- 
rienţa de viaţă pentru a le iniţia pe diversele femei 
tinere în tainele vieţii... intime. Nu vreau să spun 
că este neapărat ceva rău în asta, dar cred că tu ar 
trebui să înveţi cum să delimitezi latura cognitivă 
a mentorului, adică cea legată de cunoaşterea vieții, 
de latura sexuală. 

Cum îţi influenţează mentorul evoluţia ca femeie? 
El te ajută să cunoşti; cel mai bine, te ajută să te 
cunoşti pe tine. Mentorul te încurajează, găsindu-ți 
calităţile şi sprijinindu-te să ţi le dezvolţi. Mento- 
rul este un punct de reper; te gândești la ceea ce ar 
face el şi când nu este lângă tine să te îndrume. 
Mentorul te ajută să-i respecţi pe alţii, până când 
ajungi să fii la rândul tău respectată. Din păcate, 
un mentor poate avea și efecte negative. Dacă el 
este bărbat, te poate influenţa să-ţi doreşti ca la 
rândul tău să fii bărbat. Un alt defect devastator al 
mentorului-bărbat este acela că, dacă te iniţiază în 
amor şi te părăseşte, el te face să suferi mai mult 
decât oricine altcineva. 

Date fiind aceste dezavantaje ale mentoru- 
lui-bărbat, ar fi minunat dacă ţi-ai găsi drept mentor 

o temeie admirabilă. Dar de unde să o iei? O femeie 
mentor este mândră că este femeie. Experienţa ei 
de viaţă o îndreptățește să poată face față oricărui 
bărbat. Din păcate, o femeie mentor nu prea ştie 
să se dea în spectacol, aşa cum fac bărbaţii cabo- 
tini. Ea nu este nici atât de cochetă precum o femeie 
obişnuită şi de aceea nu este ușor de găsit, de remar- 
cat. O poţi căuta în medii profesionale de elită, în 
biblioteci sau în echipe de bărbaţi. Dacă ai timp să 
te învârţi prin astfel de medii, vei întâlni o femeie 
discretă, care la început ţi se va părea puţin ştearsă. 
Dându-i voie să-ţi povestească despre ea şi pri- 
vind-o în acţiune, îi vei descoperi şi frumuseţea. 
Adesea bărbaţii din jur se poartă urât cu femeia 
mentor. Lor nu le convine că ea este mai inteli- 
gentă sau că poate face mai multe lucruri decât ei. 
Nu te lăsa influenţată de părerile acestor bărbaţi, 
încearcă s-o cunoști pe acea femeie prin forţe pro- 
prii. Așa cum bărbaţii mentori pot avea defecte de 
natură sexuală, şi femeia mentor poate avea defecte 
de natură emoţională. Ea poate reacţiona ostil dacă 
tu intervii în viaţa ei de familie sau în anumite 
aspecte ale intimităţii ei emoţionale. 


Ce trebuie să faci pentru a învăţa cât mai multe 
de la un mentor? În primul rând să-ţi arăţi dispo- 
nibilitatea de a petrece timp cu această persoană 
unică. Din când în când, este bine să-i stimulezi dis- 
ponibilitatea, descriind felul în care te-a influenţat 
el. Nu te sfii să-l întrebi de toate. Întrebarea îi place 

unui mentor, pentru că răspunsul pe care-l va da 
îl va întări pe el. Nu uita însă că întrebările adre- 
sate mentorului trebuie să conţină inteligenţă. Faţă 
de oamenii care pot să înţeleagă ce este un mentor, 
este bine să menţionezi cine este mentorul tău. 
Acest lucru îl va ajuta pe el să aibă o sferă de influ- 
ență, prestigiu. 

Marea calitate a unui mentor adevărat este aceea 
de a se lăsa întrecut de elevul său. Așa că poţi să-l 
supui pe mentorul tău acestui examen al depă- 
şirii. Dacă el se bucură că l-ai întrecut, înseamnă 
că acesta este cu adevărat un om care se lasă con- 
sumat de tine. 


Îţi doresc din toată inima să ajungi cândva şi 
tu să fii un mentor-femeie. Aceasta este adevă- 
rata reîncarnare — să te poți regăsi în oamenii 
mai tineri care vor să-ţi semene. 


Un prieten este acela cu care împarţi multe; de 
altfel așa a şi început relaţia de prietenie: printr-un 
ritual al mărturisirilor reciproce. Acestui schimb 
de secrete i s-au mai adăugat în timp un ataşa- 
ment puternic și un fel de competiţie pozitivă, sti- 
mulativă pentru amândoi. Aşadar, să ai o prietenă 
înseamnă: 


— Să-i poţi mărturisi când şi ea îți mărturiseşte 
— Să te simţi legată de ea printr-o formă de iubire 
— Să te poţi întrece cu ea fără să te superi. 


Toate bune și frumoase, numai că prietenul 
cel mai bun este altfel decât prietena cea mai 
bună; prietenia dintre femei este deosebită cu 
mult de prietenia dintre bărbaţi. Dacă prietenii 
petrec mult timp ajutându-se unul pe altul, pri- 
etenele petrec mult timp comunicând una cu 
alta. Dacă prietenii ştiu să stabilească din timp 
nişte convenţii pe care le respectă, prietenele 
joacă dublu de multe ori, apreciindu-se în faţă și 
discreditându-se în spate. 


66 / Cristian Andrei 


De altfel, aceste două mari deosebiri explică de 
ce prieteniile dintre femei sunt mai rare şi mai 
scurte decât cele dintre bărbaţi. Şi încă un lucru: 
dacă la bărbaţi prietenia dintre ei este mai pre- 
țioasă decât relaţia cu o femeie, la femei prietenia 
cade repede pe locul doi, în numele dragostei 
pentru bărbat. 


Cu toate aceste neajunsuri, prietena ta este 
un om influent în dezvoltarea ta ca femeie. Iată 
câteva dintre mijloacele prin care te poate mo- 
dela relaţia cu ea: 


— În prima fază a conturării unei prietenii, aţi 
găsit suficient de multe asemănări între voi. Curând 
aţi ajuns să vă ajustaţi diverse aspecte ale vieţii, 
pentru a rămâne compatibile. Te-ai întrebat de 
multe ori ce-ar zice prietena ta dacă tu ai face un 
lucru îndoielnic. 

— Senzaţia de a fi egală cu o altă femeie. Acest 
detaliu are importanţă în viaţa socială, cere de 
multe ori să joci după o regulă numită șansă egală 
(ceea ce bărbaţii numesc fair play). 

— Dezamăgirea — din păcate, nimeni nu poate 
dezamăgi mai dureros decât cea mai bună prie- 
tenă. De aici ajungi să înţelegi altfel relaţiile tale 
cu celelalte femei. 


În cultură sunt tezaurizate toate creaţiile 
omenirii. Multe dintre aceste creaţii — poate cele 
mai frumoase — sunt inspirate de femei sau sunt 
dedicate femeilor. Nu-i de mirare că tu ești un 
produs şi o sursă pentru cultura umană, sub orice 
formă s-ar manifesta ea. 

Cel mai dezvoltat gen cultural al zilelor noas- 
tre este cel care are ca obiect imaginea. Omul de 
azi este dependent de imagini, iar femeile sunt 
chiar sclave ale ei. Pentru a arăta bine, ele fac mai 
multe sacrificii decât făceau în trecut pe altarul 
zeităților: cheltuie mult, suportă durerea unei 
epilări, înghit umilinţa unei selecţii în concursuri 
de frumusețe, petrec timp îndelungat așteptând 
şi ajung să-şi neglijeze familia, considerând că 
ajustarea imaginii este un gest de respect faţă de 
propria persoană. 

În tot acest timp, cei care creează imagini sau 
oferă posibilităţi de perfecţionare a ei sunt tot mai 
căutați şi plătiţi tot mai bine. Iar femeia îi plăteşte 
scump pe aceşti oameni... 

Apariţia femeii ideale sub forma unei imagini 
este trăgaciul care declanşează la tine dorinţa de 
perfecţionare. Un ecran TV aflat în faţa ta sau o 
revistă cu pictoriale sunt mediile cele mai frec- 
ventate de această femeie perfectă; de fapt este 
vorba despre o femeie perfecționată prin tehnici 
tot mai sofisticate şi mai puţin realiste, cum sunt 
machiajul şi procesarea imaginii. Această femeie 
poartă denumirea generică de model. 

Alături de creaţia vestimentară, machiajul te 
înzestrează cu trăsături de fată aflată la puber- 
tate — adică la vârsta maximei fertilităţi; feme- 
ia-model reproduce caracteristicile acestei fete prin 
culoarea roz a pielii, prin proporțiile corporale lon- 
giline căutate la casting sau prin accentuarea adân- 
cimii ochilor. 


Iată cum te influenţează o femeie-model: 


— Te face să te gândeşti la defectele tale. 

— Te determină să consumi anumite produse şi 
servicii; comercianții consideră că femeile-model 
sunt şi lideri de opinie pentru cumpărătoarele lor. 

— Se constituie în subiect de dezbatere între tine 
şi alte femei. 

— Îţi arată cam pe unde te afli în ochii bărbaţilor. 


Moda este un curent prin care femeile se gru- 
pează în jurul modelului, iniţial pentru a-l imita 
şi apoi pentru a încerca să-i ia locul în ochii 

partenerului ideal. A fi la modă înseamnă a 
răspunde competiţiei cu celelalte femei în cău- 
tarea bărbatului-pereche. 


În comunitatea din care faci parte, cultura femeii 
acceptabile se organizează sub diferite forme: 


-- Codul manierelor feminine; cum trebuie să 
se poarte o femeie în diverse împrejurări, pentru a 
fi considerată feminină, respectabilă, matură. 
Oamenii au făcut o listă de gesturi pe care femeia 
NU trebuie să le facă. 

— Tabuuri asupra relaţiilor. Este și aici o listă 
neagră: cea a relaţiilor nerecomandabile, cum ar fi 
relaţia cu un bărbat mult prea în vârstă sau cea cu 
o persoană de acelaşi sex. 

— Concepţia despre bărbat: că este superior, că 
este necioplit, că trebuie să te întreţină şi să te 
protejeze etc. 

— Creaţiile emoţionale: cultura umană leagă 
feminitatea de sensibilitatea artistică așa de mult, 
încât considerăm că operele de artă cele mai sen- 
sibile sunt dedicate femeilor. 

— Creaţiile erotice: femeia este pusă în centrul 
cartierului erotic al culturii umane. Este vorba, desi- 
gur, de cartierul de lux al zilelor noastre... 


Astfel, ajungi să preiei din comunitate o serie 
de atitudini faţă de aspectele vieţii cotidiene, Poate 
că atitudinea cea mai răspândită printre femei este 
ceea ce se numeşte cultura lui NU. Încă de mici, 

femeile sunt învăţate să fie selective în relaţiile cu 
necunoscuţii, mai ales bărbaţi, spunând Nu majo- 
rităţii propunerilor venind de la aceştia. 

Cultura lui Nu te-a transformat într-o persoană 
suspicioasă, temătoare, conservatoare. Discutând 
cu pacientele mele despre principiile care le călău- 
zesc viaţa, am observat că majoritatea le formu- 
lează cam aşa: Eu niciodată nu primesc cadouri 
de la necunoscuţi sau Nu-mi place să mint sau Nu 
mă las minţită. Acest lucru arată că multe femei 
îşi extrag învăţăturile din experiențe negative, de 
care incearcă în continuare să se apere. 


Ce-ar fi să faci un inventar al principiilor tale? 
De unde le ai? Sunt ele mai degrabă principii 
negative? Dacă lucrurile stau aşa, poate că ar fi 
mai bine să găseşti principii precum: Întotdeauna 
mă bucur de cadourile de la cunoscuţi sau caut 
oameni care să fie sinceri cu mine... 


74. Nasterea copilului tău 


Dragoste, apoi greață. Vestea cea mare, apoi 
îndoieli. Felicitări, apoi teamă. Respect, apoi durere, 
durere, durere. Iarăși respect. Mândrie, apoi silă 
de propriul corp. Iată câteva trăiri ale femeii care 
va naște. Ele se amestecă, frumoase și grele, pentru 
a te face pe tine să te simţi altcineva. 

Nu pot uita prima naştere la care am asistat, 
fiind încă elev al liceului sanitar. Femeia care năştea 
avea faţa plină de sudoare, încruntată, obosită de 
atâtea ore de travaliu. Când respiraţia ei spunea 
că nu mai poate continua acest efort, capul copi- 
lului s-a ivit şi, la scurt timp după aceea, femeia 
îşi ţinea bebeluşul în braţe. Printre picăturile de 
sudoare şi petele roşii de pe faţa ei s-a ivit un zâmbet 
cum nu mai văzusem niciodată... 


Așa cum se spune despre bărbat că nu e bărbat 
decât după ce a făcut armata, tot așa se spune 
despre femeie că nu poate fi femeie decât dacă a 
născut. Totul este intens, atât din punct de vedere 
fizic, cât şi emoţional. Greutatea corporală creşte cu 

7-8%, constelația hormonală se schimbă radical, 
corpul are parte de o adevărată metamorfoză. 

Această metamorfoză are un impact deosebit 
asupra unei persoane care era obişnuită să aibă grijă 
ca imaginea ei să fie una atrăgătoare din punct de 
vedere erotic. O femeie reacționează uneori cât se 
poate de negativ faţă de probabilitatea de a avea o 
sarcină, pentru că se teme de pierderea iremedia- 
bilă a frumuseţii; aici nu e vorba doar de pierderea 
frumuseţii fizice, ci şi de anularea interesului băr- 
baţilor față de prezenţa ei. 

Nimeni nu poate mângâia mai bine sufletul 
femeii aflate în metamorfoza sarcinii decât băr- 
batul ei; de altfel, ea ştie foarte bine acest lucru, 
reproșându-i — mai în glumă, mai în serios — băr- 
batului: Uite ce mi-ai făcut! Din cauza ta m-am 
umflat aşa! Este important ca bărbatul să găsească 
înlăuntrul lui bruma de instinct matern pe care o 
are şi să trateze cu tandreţe metamorfoza gravidei 
pe care o iubeşte. 

Durerea care însoțește naşterea este una dintre 
taine, dar şi marea încercare pentru femeia de azi. 
Dacă în vechime durerile facerii erau acceptate 
drept fireşti, cu mare uşurinţă, atât de bărbaţi, cât 
și de femei, azi toate cele care urmează să nască 
aleargă după anestezie. 


Nu uita că eşti astfel alcătuită, încât să treci prin 
durere așa cum trece mâna ta prin spuma din cadă. 
Nici un bărbat nu rezistă durerii așa cum rezistă o 

mamă care naşte; în trupul ei sunt secretate endor- 
fine cu rol anestezic, ligamentele devin mai elastice, 
iar vitalitatea copilului se adaugă vitalităţii ei pentru 
a face posibil miracolul. 

De când e omenirea, trăirea durerii a fost cunos- 
cută ca o cale pentru a deveni altcineva. Te temi 
de suferinţă pentru că aşa ţi-a fost sugerat prin 
educaţie. Închizi ochii şi-ţi spui Fie ce-o fi! Apoi, 
odată trecută dincolo, totul se vede altfel: poţi 
povesti despre cum a fost, ştii ce înseamnă să naşti, 
poţi privi înainte cu claritate, ştii ce ai de făcut dacă 
se va întâmpla din nou. Nu e de mirare că femeia 
care a născut de multe ori (multipară) are compe- 
tenţa unei moaşe pentru femeile mai tinere. 


lată cine eşti după ce ai trecut prin durerea 
unei naşteri: 


— O persoană mai curajoasă decât un bărbat. 
Majoritatea bărbaţilor venerează femeia care ţine 
nou-născutul în braţe. 

— Un om care ştie pentru ce a suferit. Rezultatul 
suferințelor e frumos, mișcă şi creşte. 

— Un album cu amintiri fără egal. Aceste amin- 
tiri se îngemănează într-un întreg, greu de descris, 
care-ţi va da motive să te porţi într-un fel anume 
de-a lungul întregii vieţi. Vei preţui copiii pentru 
că ştii cât de greu se fac. 

— O femeie cu instinct matern împlinit. În sfârşit, 
uterul tău, sânii tăi își îndeplinesc menirea. 

— O femeie iniţiată în maturitate. Ai trecut pragul 
către un statut pe care nu ţi-l mai poate contesta 
nimeni. Eşti demnă de încredere şi de recunoş- 
tinţă. Poţi chiar să stai acasă şi să fii întreţinută, 
împreună cu copilul tău. 


Prin nașterea unui copil, instinctul matern al 
femeii devine funcţional. Tot ceea ce părea un mit, 
o sarcină imposibilă, începe să meargă de la sine. 
Copilul ivit pe lume stimulează la mama lui o serie 
de comportamente noi, care o transformă: ea îşi 
schimbă priorităţile în funcţie de nevoile copilului, 
îl plasează pe cel mic în centrul lumii, capătă forţe 
nebănuite pentru a-l proteja, iubirea ei atinge 
intensităţi și durate fără precedent. 

Legătura mamei cu copilul ei este simbolizată, 
pe perioada sarcinii, de cordonul ombilical. Această 
legătură se consolidează şi se dezvoltă de-a lungul 
vieţii. Cel mic face un adevărat cuplu cu mama lui; 
dacă în primii ani el este cel protejat, el poate 
ajunge mai târziu la rolul de protector al mamei, 
chiar dacă pare încă neajutorat. Mama se simte 
mult mai liniştită în preajma copilului ei, simte că 
are rost pe lumea aceasta. 

Întreruperea legăturii ombilicale simbolice, 
numită înțărcare, este de cele mai multe ori desta- 
bilizatoare atât pentru copil, cât şi pentru mama 
lui. Este un proces care necesită adaptare şi care 
poate fi iniţiat atât de copil, cât şi de mamă. Când 


Cine m-a făcut femeie? / 75 


copilul iniţiază înţărcarea, el este atras de ceva din 
afara familiei şi poate să nu se mai întoarcă decât 
când are dificultăţi. Dacă înţărcarea este făcută la 
inițiativa mamei, vor avea loc tot felul de reveniri, 
de tatonări ale celui tânăr pentru a mai beneficia 
de protecţia şi de hrana de la mamă. 


O mamă separată în mod nenatural de copilul 
ei arată cam aşa: 


— Se simte goală şi fără rost. 

— Vrea o explicaţie, un semn oricât de mic de la 
copilul ei; nu poate accepta că acesta nu mai există. 

— Caută cu privirea în jur alte fiinţe pe care să 
le îngrijească. 

— Se opreşte în drumul ei spre fericire; nu se 
mai vede frumoasă, nu mai vrea să fie curtată. 


Copilul vine pe lume după anumite legi ale 
vieţii, care nu pot fi schimbate. El îşi alege părin- 
ţii, folosind criterii care nu prea le sunt cunoscute 
adulţilor. De exemplu, criteriul fertilităţii; dacă 
adulţii ar face copii doar după ce și-au cumpărat 
casă, bebeluşii nenăscuţi încă gândesc altfel: ei 
vor părinţi cât mai tineri, cât mai Îngirăgostiţi ŞI 
cât mai puţin egoişti. 

Copilul are puterea să te facă să naşti. El decide 
momentul declanșării travaliului, El supravieţu- 
ieşte miraculos unor agresiuni incredibile şi unor 
aşteptări îndelungate. Are o vitalitate maximă, pen- 
tru că este o investiţie biologică de top. 

Copilul tău are capacitatea de a-ţi arăta drumul 
în viaţă. Aflând despre tine că ai şi un copil, totul 
capătă sens în jurul tău, pentru toată lumea. Pri- 
mești lapte praf, ai de-a face cu oameni care iubesc 
copiii, nu e bine să divorţezi, ai de lucru în fiecare 
zi... Bărbatul tău are un motiv clar pentru a câştiga 
bani şi a se zbate pentru o locuinţă. 


Dă-i voie copilului tău să te facă femeie. Pri- 
veşte lumea prin ochii lui şi vei şti limpede ce ai 
de făcut, care-ţi sunt priorităţile şi cum va arăta 
fericirea. Puterea copilului tău este mai mare decât 
puterea tuturor bărbaţilor din lume. Când se întrec 
pentru a te avea, aceşti bărbaţi se întrec de fapt 
pentru a se pune la picioarele copilului tău. 


75. i m-am făcul femeie! 


Desigur, eşti inteligentă, sănătoasă şi chiar puter- 
nică. Dacă priveşti în jur, găseşti tot felul de instru- 
mente, inventate de bărbați pentru a se simţi potenti. 
E suficient să pui mâna pe un astfel de instrument 
şi simţi că nu e greu deloc să fii bărbat. Ia cheile 
mașinii lui; joacă-te cu undiţa, cu bormaşina, cu 
calculatorul lui și nu te lăsa până nu reuşeşti. Dacă 
începe să-ţi placă, înseamnă că poţi discuta altfel 
cu bărbaţii... 


În zilele acestea, se ivesc tot mai multe situaţii 
în care este evident că eşti mai inteligentă decât 
bărbatul tău... 


Kot gi singură! 


Unii oameni vor să fie autodidacţi; ei consideră 
că nimeni nu te poate învăţa ce este viaţa mai bine 
decât propria experienţă. 


Iată cum arată portretul psihologic al unui au- 
todidact: 

— Uneori arată bizar, pentru că nu-și ajustează 
imaginea după modă sau după sugestiile celor 
din jur. 

— Este un om care nu prea are timp să asculte ce 
spun alții. 

— Nu-i place să fie contrazis când vorbeşte despre 
sine (şi vorbeşte mult despre sine...) 

— Se rătăceşte frecvent, cel mai adesea mergând 
în cerc. 

— Este destul de îndemânatic, pentru că sunt 
domenii în care a exersat îndelung. 


Există o perioadă a vieţii în care a te bizui pe 
forţele proprii are o oarecare utilitate: adoles- 
cența. În adolescență poţi face asta, pentru că 
trebuie să afli despre tine ce poţi şi ce nu poți. 
Părinţii se străduiesc să te înveţe din experienţa 
lor, dar tu pari să ai nevoie de propriile experi- 
ențe pentru a crede şi a ţine minte ce e bun şi ce 
e rău pentru tine. 


E poti face singură ? 


În ziua de astăzi, o femeie poate face tot mai 
multe lucruri de una singură. Pentru a reuşi acest 
lucru, nu trebuie decât să înveţe cum să mânu- 
iască instrumente, să fie permanent curioasă şi să 
aibă puţin curaj. 

Femeia care se dezvoltă prin mijloace proprii 
are câteva arii prioritare în care poate să acţioneze. 
Iată câteva: 


— Cultura generală 

— Managementul informaţiei 
- Calificarea profesională 

- Mobilitatea 

— Capacitatea de a lua decizii. 


Sunt şi lucruri pe care nu ar fi bine să le faci tu 
pentru tine, chiar dacă ai putea. De exemplu: 


— Să te protejezi singură. 

— Să-ţi faci planuri fără să incluzi în ele şi alţi 
oameni. 

— Să-ţi faci un copil. 

— Să te masculinizezi, pentru a reuşi orice. 


Pentru a face cât mai multe lucruri de una sin- 
gură, nu este suficient să te perfecţionezi pe tine. 
Mai este necesar şi să influențezi mentalitățile 
celorlalți, astfel încât ei să-ţi permită să te desfă- 
şori. Uneori, cei mai rezistenți față de inițiativele 
tale sunt tocmai cei pe care-i iubeşti. 


Se PA independență ta singurătate 


E minunat să ştii că nu depinzi de nimeni. Cu 
toate acestea, fiind independentă, îți subminezi una 

dintre cele mai importante nevoi umane: aceea de să dezvolte un parteneriat cu bărbatul şi cu toți 
apartenenţă. Prin apartenenţă, o persoană are urmă- ceilalţi actori importanţi din viaţa ei. Din păcate 
toarele avantaje: însă, nu toți bărbaţii sunt pregătiţi să fie parte- 


neri; majoritatea vor să fie stăpâni ai vieţii tale... 
— Ştie a cui este, iar acest lucru se regăseşte în 


identitatea ei. 
— Are unde să se întoarcă atunci când nu-i | 
este bine. | 
— Capătă o valoare socială mai mare, prin inter- 
acțiunea stabilă cu anumite persoane. 


Şi atunci, dacă apartenenţa ta este atât de impor- | 
tantă, atunci de ce este independenţa atât de cău- 
tată? Probabil că, în urma dezvoltării serviciilor 
sociale şi a drepturilor persoanei, tot mai mulţi 
oameni sunt încurajați să apeleze la aceste facili- 
tăţi, în locul tradiţionalei protecţii oferite pe vre- 
muri de capul familiei. | 
Astfel, femeile şi copiii sunt primii beneficiari 
ai unei epoci în care bărbatul nu mai deţine mono- 
polul venitului şi al deciziei în familie. Pe de altă 
parte, dobândirea autonomiei financiare, fără a 
dobândi şi o adevărată putere socială, duce la izo- 
lare, la singurătate. 
O persoană care se poate susţine fără ajutorul | 
celorlalți ajunge să nu mai trăiască o viață socială i 
intensă; ea trăieşte bine numai câtă vreme are un | 
comportament de consumator. | 


Cred că o cale optimă pentru ca o femeie să | 
evite singurătatea şi să aibă şi independență este 


I Le PARE ale femeii 


În fiecare lună, o femeie sângerează pentru copi- 
lul care nu s-a născut. Când se ivește pentru prima 
dată, femeia nu este încă femeie, ci un copil. Me- 
narha, trăirea primului ciclu menstrual, este înso- 
tită adesea de sentimente puternice faţă de propria 
persoană şi față de identitatea de fată. Pentru că 
este vorba de o sângerare aparent neanunțată, 
multe fete interpretează menarha ca pe o îmbol- 
năvire. Dar unele fete sunt pregătite din timp să se 
confrunte cu acest prim episod; poate că sunt pre- 
gătite doar teoretic, din vorbe. Alte fete au ocazia 
să le vadă pe mamele lor cum trăiesc cu menstru- 
ația din fiecare lună. 

Dacă mama se manifestă foarte nervos cu ocazia 
unei faze a ciclului menstrual, dacă ea se simte 
foarte rău şi fata participă la aceste stări ale mamei 
ei, atunci probabil că acea tânără nu-și va dori nici- 
odată să aibă vreun ciclu menstrual ŞI va întâmpina 
menarha ca pe începutul unei tragedii de-o viaţă. 
Dacă însă mama, ca un adevărat mentor, ştie să-şi 
păstreze calmul, să explice mai tot ce se întâmplă 

şi să arate frumuseţea vieţii de femeie chiar şi 
în legătură cu menstruaţia, atunci fata poate să 
transforme episodul menstruației într-o adevă- 
rată mândrie. 


Iată câteva dintre veştile bune care vin în viaţa 
ta odată cu menarha: 

— Vestea că trupul tău funcţionează. Dacă nu ai 
avea cicluri menstruale, ar însemna că organis- 
mul tău se află într-o situaţie deosebit de gravă. 
Unele femei își pierd ciclurile din cauza unor boli 
somatice. Altele ajung să le fie suspendate ciclu- 
rile menstruale din cauza unui stres puternic. De 
exemplu, multe femei ţinute în arest ajung să nu 
aibă cicluri o vreme îndelungată; tot aşa, şi femeile 
care recurg la cure de slăbire agresive ajung să-și 
piardă uneori ciclul menstrual. Asta înseamnă că, 
pentru o perioadă mai mare sau mai mică, fertili- 
tatea femeii este suspendată, iar aceasta nu este o 
veste bună deloc. Vestea bună este dacă ai cicluri 
menstruale aşa cum ai fost creată să ai. 

— Altă veste bună adusă de menarhă este intra- 
rea în tagma femeiască. Să poţi povesti despre acest 
mic secret este uneori chiar o dovadă de prietenie 
între femei. 

— Unele femei consideră că ciclul menstrual 
este o veste bună și pentru faptul că presupune că 
nu au rămas gravide. Pentru organismul tău însă, 
a nu rămâne însărcinată şi a avea ciclu este un fel 
de veste proastă. Unii spun că, atunci când are ciclu 

menstrual, uterul femeii plânge după copilul nenăs- 
cut... Şi ţie ciclul menstrual ar trebui să-ţi amin- 
tească în fiecare lună pentru ce te-ai născut — ca 
să naşti la rândul tău. 


Rareori ciclul tău menstrual poate fi înţeles 
la adevărata lui dimensiune de către bărbatul 
tău. Trebuie să faci în aşa fel, încât şi el să în- 
țeleagă ce se întâmplă cu tine când te afli în 
această perioadă. 


Nu trebuie neapărat să-i povesteşti tu despre 
asta, pentru că se poate naşte o oarecare repulsie 
faţă de persoana ta, cum ai chiar şi tu, în legătură 
cu secrețiile tale genitale sau cu sângerările tale. 
Și atunci care ar fi soluţia? Soluţia ar fi ca o altă 
persoană, care nu are însemnătate sexuală pentru 
acest bărbat, să-i vorbească despre ceea ce simte o 
femeie când se află la ciclul menstrual şi să-i ţină 
trează mintea, pentru că foarte adesea bărbaţii ig- 
noră faptul că femeile au cicluri, că se simt rău şi 
că nu pot face dragoste chiar oricând. 


Yumi, zituatul cel mare 


Nunta este un ritual social care are un mare 
impact asupra femeii. Cred că și tu ţi-ai dorit din- 
totdeauna să te vezi îmbrăcată în rochie de mireasă; 
să fii singura persoană care poartă această rochie 

albă şi către care se îndreaptă toate privirile nunta- 
şilor este într-adevăr un fel de fericire, pe care o tră- 
ieşti (cel puţin în principiu) o singură dată în viaţă. 
Nunta este o sărbătoare a comunităţii tale prin care 
toată lumea află că această fată se uneşte cu acest 
băiat; ea va deveni astfel femeie, iar el va deveni 
bărbat, să sperăm... Implicându-i pe cât mai mulți 
dintre oamenii din comunitatea respectivă, nunta 
consolidează cuplul celor doi. Bărbatul, care este 
cam laş din fire, are astfel şansa să se angajeze nu 
numai faţă de mireasa lui, ci şi faţă de neamurile 
ei şi de mulţi alţi oameni cunoscuţi. 

Nunta este şi o amintire de neuitat. Pozele de la 
nuntă tronează în miezul familiei şi îi fac pe cei 
care se mai ceartă din când în când să ţină minte 
că totul poate fi frumos, ca pe vremea nunții... A 
mânca, a bea, a dansa, a petrece împreună — sunt 
foarte vechi comportamente ale speciei noastre, 
care arată că suntem niște fiinţe sociale. De aceea, 
a renunţa la toate acestea şi a face o nuntă res- 
trânsă este mai degrabă un protest la adresa comu- 
nității şi o pierdere. 

Într-un anume moment al nunţii, mireasa îşi ia 
rămas-bun de la părinţi şi de la copilăria ei. Acest 
lucru se face printr-un adevărat ritual de trecere 
pe care-l descrie atât de frumos Mircea Eliade în 
Tratatul de istoria religiilor. Este trecerea de la sta- 
tutul de copilă la statutul de femeie. Unii cred că 
este suficientă noaptea nunţii, cu sexul din miezul 

ei, ca această fată să devină femeie. Evident, sunt 
necesare mult mai multe lucruri pentru a simţi că 
trăieşti ca o femeie. Cert este că nunta îţi dă dreptul 
să te consideri femeie, să înveţi ceea ce nu-ţi era 
permis, să experimentezi mai multe. După perioada 
nunţii, fostele fete încep să fie destul de dezinhibate 
din punct de vedere erotic. De altfel, momentul 
căsătoriei conţine şi o doză de ipocrizie, pentru că 
până la nuntă îţi este interzis să faci sex, iar ime- 
diat după aceea ţi se cere să faci atât de mult, încât 
să rămâi însărcinată cât mai repede. 


Un alt gest care însoţeşte ritualul nunţii este 
schimbarea numelui. Faptul că femeia din unele 
societăţi preia numele de familie al bărbatului cu 
care se căsătoreşte este de natură să o convingă pe 
aceasta că devine o altă persoană — din fata cu 
numele părinţilor devine femeia cu numele soţului. 


Acordă importanța cuvenită nunţii tale. Te vei 
hrăni multă vreme din amintirea ei şi-ţi vei hrăni 
şi frumuseţea vieţii de familie. 


Dexvirginarea 


În ochii unui bărbat, mecanismul prin care o fată 
devine femeie este pierderea virginităţii. Și pentru 
o femeie a-şi pierde virginitatea este tot un lucru 
important, dar ea îl dăruieşte tot bărbatului... 

Unele fete ajung să-şi urască atât de mult virgi- 
nitatea, încât o consideră principala piedică în calea 
împlinirii împreună cu iubitul lor. Altora le este 
groază de momentul ruperii himenului şi îl consi- 
deră o pierdere adevărată. Este pierderea copilăriei, 
a rolului de protejată, este pierderea curăţeniei. 
Odată cu pierderea virginităţii, cred bărbaţii, fata 
îşi pierde inocenţa şi acea naivitate de care le place 
lor așa de mult să se folosească. Bărbaţii sunt con- 
vinși că o fată virgină este mai uşor de manipulat 
decât una care nu mai este virgină, deși din punct 
de vedere psihosocial acesta nu este un adevăr. 

Mai devreme sau mai târziu, virginitatea va dis- 
părea din viaţa fetei şi depinde de cei din jur dacă 
ea se poate numi femeie în urma acestui eveniment 
sau nu. Există un întreg ritual de trecere construit 
în jurul acestui moment al vieții unei fete. Dar, pen- 
tru a fi cu adevărat un ritual de trecere, un eveni- 
ment trebuie să întrunească unele condiţii. 


— Punctul de plecare este un tabu iniţial. În cazul 
nostru, este interzis fetei care este încă virgină să 
aibă activitate sexuală. Ea trebuie să se ţină departe 
de această activitate pentru ca iniţierea să fie o 
trecere cât mai tranșantă, cât mai limpede. 

— Un alt element este faptul că iniţierea este 
rezervată unei anume persoane alese cu grijă. 
Într-adevăr, fetele sunt destul de atente cu alegerea 
persoanei căreia urmează să-i dăruiască virginitatea. 

Dragostea, cu tot ce o înconjoară, este plină de pie- 
dici pentru bărbatul care este ales să beneficieze 
de virginitatea iubitei lui. De altfel, dacă stăm să 
ne gândim bine, dragostea bărbatului este o frus- 
trare generată de faptul că nu are acces la trupul 
femeii mult iubite. 

— Apoi, în miezul ritualului de trecere numit 
dezvirginare se află durerea; ea simbolizează sacri- 
ficiul, acea pierdere iremediabilă pe care trebuie 
să o suporte fecioara pentru a se putea numi mai 
târziu femeie. 


Deşi par barbare, ritualurile de trecere sunt vala- 
bile şi în ziua de astăzi. Iată câteva exemple: dobân- 
direa permisului de conducere auto, primirea noilor 
recruți într-o companie militară şi chiar iniţierea 
în tainele psihoterapiei. Astfel de ritualuri, deşi nu 
mai sunt cu vărsare de sânge din partea celui ini- 
tiat, presupun o oarecare umilinţă şi supunere din 
partea lui în faţa celor ce sunt deja recunoscuţi în 
aceste domenii: poliţist, ofiţer, psihanalist, licenţiat. 


Fata virgină este considerată în mod tradiţio- 
nal ca fiind imaculată, curată, nepătată. Cu toate 
acestea, stilul de viaţă actual pătează cu uşurinţă 
curăţenia virginelor contemporane. Astfel, o vir- 
gină pătată este o fată care s-a sărutat deja, o fată 
care a practicat petting-ul, adică acea interacţiune 
sexuală care nu este însoţită de ruperea himenului, 
ba chiar ştie să facă sex oral şi sex anal. Astfel am 

putea să spunem că o bună parte din virgine sunt 
deja femei din punct de vedere sexual, chiar dacă 
himenul lor este intact pentru încă o vreme. 


Alte persoane rămân virgine din punct de vedere 
psihologic şi după ce şi-au pierdut integritatea hime- 
nului, şi asta pentru că practică erotismul cu ochii 
închiși, fără să înveţe prea multe de-a lungul anilor 
de interacţiune cu partenerul (care adesea nici nu 
este dispus să împartă cu ele ceva). Dacă stăm să 
ne gândim bine, nu ruperea himenului în sine te 
face femeie, ci, într-o oarecare măsură, întreaga 
cultură desfășurată în jurul acestui mic incident. 


O persoană care şi-a pierdut virginitatea este 
considerată femeie în virtutea următoarelor detalii: 


~ a tăcut cu un bărbat ceva ce acestuia i se pare 
foarte important şi este acceptat de societate ca 
fiind ireversibil; 

— nu mai este primită de părinţii ei ca fiind 
copilul inocent, ci mai degrabă va fi trimisă către 
cel care a dezvirginat-o; 

— oamenii o consideră ca fiind mai accesibilă 
pentru parteneri şi de aceea se deschid multe dintre 
relaţiile ei cu cei din jur; 

— este posibil să fi rămas chiar însărcinată, iar 
asta chiar este o caracteristică de femeie... 

— oamenii nu se mai așteaptă de la ea să spună 
nu, ci mai degrabă insistă ca ea să spună da. 

Virginitatea ta este cu siguranță importantă, 
pentru că te determină să fii mai selectivă şi mai 
atentă în alegerea oamenilor cu care ai de-a face. 
Dacă dăruieşti virginitatea ta cuiva, ai putea avea 
un argument pentru responsabilizarea acelui om, 
dar nu te sfătuiesc să te bazezi pe virginitatea ta 
ca pe un adevărat capital social. 


CHläfplarea 


Momentele de linişte când îți ţii copilul la sân 
fac din tine o femeie care este tratată cu respect. 
Aceste clipe seamănă cu clipele pictorului ce pic- 
tează, cu clipele magicianului care scoate o floare 
din mânecă sau cu clipele păunului care-și destăi- 
nuie frumuseţea. Nimeni nu-ţi poate cere să faci 
asta la comandă şi nici n-o poate face în locul tău. 


Toate femeile au sâni, iar o bună parte dintre 
aceștia sunt la vedere pe copertele revistelor, prin 
filme, în reclame. Nu cred că există bărbat trecut 
de 30 de ani care să nu fi văzut undeva nişte sâni 
dezgoliţi, dar bărbatul care îi priveşte când o 
mamă își alăptează copilul se poate considera cu 
adevărat norocos. 


Mama care alăptează are un statut special; câtă 
vreme alăptează ea nu poate rămâne însărcinată; 
aşa se explică în parte de ce pe vremuri o doică era 

considerată amanta perfectă. Totodată, mama care 
alăptează are şansa unică de a crea spre copilul ei o 
punte inimitabilă. Această comuniune între mamă 
şi copil nu poate fi distrusă de nimic şi nu e de mi- 
rare că mulţi taţi au ajuns să fie geloși pe bebeluşul 
lor pentru aceste clipe unice primite de la iubita lor. 


Procesul alăptării face ca la tine să apară urmă- 
toarele trăsături: 


— o faţă senină, liniștită; 

— alura unei persoane care, dăruindu-și laptele, 
face dovada unei generozităţi fireşti; 

— senzaţia că eşti necesară, indispensabilă unei 
alte fiinţe. 


Deşi puţin pudică, femeia care își dezgoleşte 
sânul pentru a-şi alăpta copilul are un scop liniş- 
titor în ceea ce face. Nimeni nu o poate acuza de 
exhibiţionism. 


Nu renunţa la alăptare; ea este una dintre 
meseriile tale de înaltă competenţă din care vei 
câştiga un copil sănătos şi satisfacția de a fi o 
mamă adevărată. 


Când tu apari aşa femeie cum eşti, ceva se 
schimbă în locul acela, la oamenii aceia. Privirile 

alunecă spre tine şi încep să-ţi examineze prezenţa, 
nările se dilată uşor pentru a-ţi percepe mirosul, 
urechile își ascut auzul pentru a înțelege dacă eşti 
veselă sau tristă, ba chiar și faptele multora dintre 
oamenii din jur încep să capete un sens. 

De aceea este foarte important ca tu să ştii să te 
arăţi mai bine ca femeie. Se spune că o femeie tre- 
buie să se lase puţin așteptată. Într-adevăr, aştepta- 
rea este un adevărat test pentru acela care îţi dorește 
prezența: dacă te aşteaptă mult, înseamnă că te 
doreşte mult. Poveştile din vechime vorbesc despre 
femeile nespus de frumoase cărora li se dusese faima 
peste mări şi țări. Ai putea să fii tu acea femeie, să 
se vorbească despre frumuseţea ta cum se vorbește 
despre faptele bărbatului-erou. 

Asta ar însemna că apariţia ta nu trebuie să fie 
doar aşteptată, ci şi anunţată cu ceva timp înainte, 
într-un anume stil. Tu trebuie să știi să-ţi ajustezi 
apariţia astfel încât aşteptările acelora care au aflat 
despre tine să fie confirmate sau chiar depășite. 
Instinctele tale îţi spun să arăţi într-un fel anume 
când te iveşti. Cei care te aşteaptă nici nu ştiu că 
la rândul tău petreci timp pregătindu-te pentru 
această apariţie. l 

Nu-i asculta pe aceia care te critică pentru faptul 
că te pregăteşti îndelung să apari undeva. Ştiu că 
uneori chiar s-a întâmplat să renunţi să mergi 
undeva sau să apari în fața unor oameni pentru 
simplul fapt că nu erai mulțumită de felul în care 

arătai. Ai dreptate să faci aşa. De calitatea apariţiei 
tale depinde calitatea viselor celor care te doresc 
de atunci încolo. 

Ritualul apariţiei este cât se poate de complex 
dezvoltat în evenimente cum ar fi parada modei, 
concursul de frumuseţe, piesa de teatru. Aceste 
evenimente arată că femeia investeşte mult în apa- 
riția ei, pentru că simte că în urma acestor ritua- 
luri ar putea să fie ea cea aleasă. Cu cât eşti aleasă 
mai frecvent în viaţa ta, cu atât poţi spune că viaţa 
ta este una fericită. 

Un element important în scenografia apariţiei 
tale este „perdeaua“. O femeie ştie să facă multe 
lucruri cu perdea. Prezenţa ei este ghicită dincolo 
de această țesătură, dar nimeni nu o vede cu ade- 
vărat, astfel încât creşte tensiunea aşteptării. Aşa 
cum în viaţa unei femei există multe tipuri de 
oglinzi, tot aşa există şi multe tipuri de perdele. 


Există oglinda de sticlă şi există oglinda vitri- 
nelor de pe stradă, în care te vezi trecător; există 
oglinda exigenţelor tale şi există oglinda din ochii 
celor din jur; există oglinda celor care te admiră şi 
oglinda celor care te invidiază. Majoritatea feme- 
ilor aşteaptă să se oglindească doar după ce s-au 
pregătit amănunţit. Ele nu se simt bine să fie foto- 
grafiate dacă nu s-au aranjat. Majoritatea femei- 
lor au o relaţie intimă cu oglinda; nu suportă să 
mai stea cineva privind la ele în timp ce sunt pri- 
vite de oglindă. 

În ceea ce priveşte perdelele, există, în afară de 
acele ţesături din dormitor sau din faţa scenei, şi 
perdele alcătuite din alte elemente, cum ar fi descri- 
erea ta parţială. Unii oameni te privesc într-un fel 
anume, dar nici unii nu ştiu totul despre tine. Astfel, 
relatările oamenilor care au auzit despre frumuseţea 
ta sunt adevărate perdele pentru cei ce ascultă. 

O altă perdea, psihologică de această dată, este 
misterul — cât laşi tu să se vadă din tine. Poţi purta 
haine cu o crăpătură mai îndrăzneață sau mai 
cuminte, poţi avea un decolteu mai larg și chiar spa- 
tele poate să-ți fie dezgolit parţial. Hainele funcţio- 
nează în acest fel ca adevărate perdele; pentru unii 
sunt trase complet, pentru alţii sunt deschise. 


Poate că perdeaua cea mai fermecătoare pentru 
o femeie este pudoarea ei. Ai o perdea profund 
feminină dacă ştii cum să-ți apropii genunchii, 
cum să-ți pui mâinile în poală, cum să priveşti în 
Jos sau cum să foloseşti cuvinte fine. O femeie ştie 
să folosească diverse accesorii pentru a-şi arăta fru- 
museţea parţial. Bijuteriile, poşetele, chiar și florile 
ţinute într-un fel anume în mână pot să-i ampli- 
fice frumuseţea până la cer. Bărbaţii sunt orbiţi de 
aceste accesorii şi nu este de mirare că intră într-un 
fel de transă, iar discernământul lor este modificat 
de apariţia femeii împodobite. Acest ritual al apa- 
riției este atât de puternic asupra bărbatului, încât 
ani de zile din viaţa lui rămâne fascinat de ceea ce 
a văzut prima dată. 

Fă din apariţia ta un adevărat spectacol! 
Acordă-ţi timp pentru pregătire şi nu uita că o 77. E Peisaj 
apariţie reuşită îţi poate aduce bucuria de a fi d 
cea aleasă. 


Deşi bărbaţilor le place să se confrunte între 
ei, să facă faţă situaţiilor periculoase, femeile 
sunt mult mai frecvent cele care întâmpină peri- 
colul şi pentru bărbaţi. Poate aceasta este expli- 
caţia faptului că femeia din tine s-a dezvoltat 
de-a lungul timpului ca fiind puternică, îndură- 
toare şi rezistentă. 


Ce este de fapt o situaţie-limită? Este acea îm- 
prejurare în care se întrunesc anumiţi factori care 
constituie un risc pentru persoana respectivă. În 
acele momente, întreaga viaţă a persoanei respec- 
tive poate fi schimbată sau chiar pusă în pericol. 
Pentru că femeia este mamă şi pentru că de obicei 
iubeşte întotdeauna pe câte cineva, fie pe copilul ei, 
fie pe partenerul ei, situaţiile-limită — acelea care 
pot pune în pericol viața celor dragi — au devenit 
importante pentru femei. 

Tu ești sensibilă, tu eşti uneori şovăielnică, dar 
situaţiile-limită fac parte din natura ta şi este posi- 
bil să ştii de mult, de când erai mică, ce trebuie să 
faci într-o astfel de împrejurare. Chiar şi o albină 

care se află în pericol de a se îneca este pentru tine 
într-o situaţie care cere din partea ta o intervenție. 
Te uiţi în jur, te orientezi și încerci să găseşti solu- 
ţia pentru a salva o viaţă care, deşi atât de mică, e 
totuși importantă pentru tine. 

Într-o situaţie-limită, persoana care se află acolo 
trebuie să reacționeze rapid şi hotărât, astfel încât 
întreaga balanţă să fie înclinată către acea direcţie 
convenabilă vieţii, de obicei. Nu este o chestiune 
de decizie, ci este mai degrabă o chestiune de reac- 
ție, iar femeia care este înăuntrul tău va şti să reac- 
ţioneze şi va avea spontaneitatea necesară pentru 
a înclina balanţa în favoarea vieţii pe care o iubește. 
Pe măsură ce o persoană se confruntă cu situaţii difi- 
cile, cruciale pentru viaţa sa ori a celor din jur, ea 
dobândeşte experienţa de viaţă şi devine înţeleaptă. 


Oare care sunt acele situaţii-limită care te fac 
pe tine să fii femeie cu adevărat şi să nu rămâi o 
simplă fetiţă, un copil care are nevoie de protecţie? 
Un exemplu sugestiv este conflictul, un conflict 
copleșitor, care îi face pe cei din jur să tremure. 


Să luăm drept exemplu situaţia în care o fetiţă 
asistă la cearta între tatăl și mama ei. Se iveşte un 
moment în acel conflict când ameninţarea asupra 

mamei ei o face pe fetiță să dobândească un curaj 
nebănuit, şi aceasta se răsteşte la tatăl ei, spunân- 
du-i: „Las-o în pace!“ Ceva s-a întâmplat cu fetiţa; 
în acele momente devine mai puţin fetiţă şi mai 
mult femeie. Pentru că femeia este aceea care ştie 
să se lupte chiar cu un dușman mai puternic decât 
ea, pentru a salva integritatea, sănătatea, fericirea 
şi căldura persoanei pe care o iubește. 


În miezul unui conflict, oricât de agresiv ar fi 
el, poţi rămâne femeie. Nu e nevoie să loveşti cu 
pumnul sau cu piciorul, dar nici nu este ideal să te 
lamentezi sau să te umileşti. Menţine-ţi calmul şi 
demnitatea, recunoaşte capacităţile celui cu care 
te afli în conflict şi fă apel la generozitatea lui. 


Gopuragul murdar 


O altă împrejurare de viață care o face pe fetiță 
să devină puțin mai femeie decât e poate fi aceea 
în care iepurașul alb şi frumos pe care l-a primit 
cadou de ziua ei şi pe care ştia doar să-l mângâie 
până atunci se îmbolnăvește, devine ceva mai urât 
şi nu mai este sursa unor beneficii, a unor satisfacţii 
sau a unor plăceri. Dacă fetiţa se simte obligată de 
situaţie să îngrijească iepuraşul şi trece peste repul- 
sie, peste teamă sau peste îndoială şi face ceea ce 
trebuie să facă pentru animalul vulnerabil, ea va 

deveni puţin mai femeie, în momentul când mân- 
gâie un iepuraș care nu mai este totuși atât de atră- 
gător pe cât a fost la început. 

După cum probabil ai înţeles, acest iepuraș poate 
fi orice lucru drăguţ din viaţa ta, chiar și iubitul tău. 
El se poate transforma peste ani din frumosul prinţ 
curtenitor într-un bătrânel bolnăvicios; şi ce vei 
face atunci cu el? Numai o femeie adevărată poate 
să treacă de la rolul de protejată la cel de îngriji- 
toare. Eşti pregătită pentru asta? 


E iezii lie 
SI] 


Există, după cum vezi, situaţii-limită care poartă 
în centrul lor o altă persoană sau fiinţa de care îi 
pasă femeii în devenire. Când vine vorba însă de 
propria persoană, cam care sunt situaţiile-limită 
pe care le poate trăi acea fată ca să devină mai 
femeie decât era? Probabil că o fată care este ame- 
nințată şi reuşeşte să treacă mai departe fără să 
mai ceară protecţie este mai femeie — iar acest lucru 
necesită înțelegere din partea părinţilor de fete. Ei 
ar trebui să ştie că puţină autonomie pentru fata 
respectivă, și nu doar o protecţie veşnică, este mai 
valoroasă decât grija părintească permanent exer- 
citată asupra fetei. O fată este altceva decât un 
simplu copil, așa cum o femeie este altceva decât 
un simplu om. 

Părinţii trebuie să-şi înveţe fiicele să se descurce 
în cazul unei ameninţări. Devenind femeie, tu ai 
observat că o ameninţare poate fi prevenită şi poate 
fi dezamorsată altfel decât procedează bărbaţii. 
Dacă un bărbat ar rezolva ameninţarea printr-o 
confruntare directă (Hai să vedem cine e mai tare!), 
tu ai face mai bine să te adaptezi amenințării, acţio- 
nând în doi timpi (Fie ca tine, deocamdată). 


enori leoaică 


Vorbeam mai sus despre capacitatea unei femei 
de a face un compromis. Există însă şi situații care 
impun o reacţie radicală, extremă din partea femeii, 
iar ea este mult schimbată. 


Mulţi bărbaţi au fost uimiţi să constate că femeia 
gracilă, aceea care avea nevoie de protecţie până 
mai ieri, a devenit dintr-odată deosebit de puter- 
nică. Această femeie leoaică este cea care se ridică 
şi se apropie de pericol, nu fuge de el, nu leșină şi 
nu este impresionată de situaţie. Ea se îndreaptă 
exact spre miezul conflictului sau al pericolului, 
pentru că-şi dă seama că acţionând așa cum trebuie, 
ferm, îl va înlătura. 

Pe lângă tendinţa de a se apropia de pericol, 
femeia leoaică mai are și această atitudine atât de 
impresionantă pentru ceilalţi oameni: nu cedează, 

este dispusă să meargă până la capăt. Această 
atitudine explică de ce unele femei devin apa- 
rent agresive, sunt de neînțeles într-o situaţie 
în care trebuie să ia apărarea cuiva. Fie că se 
luptă în trafic cu un bărbat care era în conflict 
cu soţul sau cu iubitul lor, fie că se iau de gât cu 
profesorii sau cu colegii copilului, femeile ştiu 
să apere cu obstinaţie șansele unei fiinţe apa- 
rent fără şanse. 


Spre deosebire de bărbaţi, care, atunci când se 
confruntă cu cineva sau cu ceva, reuşesc să respecte 
niște convenţii şi să se oprească la un moment dat 
pentru că le este lene, au obosit sau li se face frică, 
o femeie ar putea să nu cunoască frica, până la 
capătul rezolvării acelei situaţii. Ea se luptă, este 
culcată la pământ şi totuși se ridică să continue 
confruntarea, ea arată că nu-i mai este frică, de la 
un moment dat încolo. 

Ce se întâmplă de fapt cu frica unei femei care 
a ajuns să aibă în sânge adrenalina unei leoaice? 
Dacă, aflându-se în rolul de persoană protejată și 
gracilă, frica este pentru femeie mai degrabă un 
avantaj şi un accesoriu care-i stă bine, atunci când 
devine leoaică, frica practic se evaporă. 

Există anumite resurse în interiorul femeii care 
o ajută să lase frica deoparte şi să lupte. Una dintre 
resurse este pur și simplu hormonală; corpul femeii 
are un sistem de glande mult mai elaborat şi mai 

activ decât al bărbaţilor. Hormonii pentru luptă, 
ca şi hormonii sexuali, nu sunt secretaţi într-un 
singur loc, ci sunt bogat reprezentaţi ca sursă în mai 
tot corpul şi astfel femeia găseşte destule rezerve 
pentru a-şi mobiliza energiile. 

De asemenea, o particularitate a femeii este 
anatomia ei, căci, deşi micuță şi firavă, este mult 
mai potrivită pentru a fi rezistentă, pentru a per- 
severa. Acea femeie se poate ghemui sau se poate 
destinde, îşi poate mişca trupul nebănuit de re- 
pede, dar în acelaşi timp şi-l poate purta mult 
timp sau distanţe îndelungate către obiectivul 
acela de mamă sau de femeie, de a-l salva pe cel 
vulnerabil sau pe ea însăși. 


Dots de femeie 


O altă situație-limită care vizează persoana 
fetei este dilema, acea împrejurare în care lucru- 
rile ar putea să evolueze ori foarte bine, ori foarte 
rău. Situaţii radicale precum alegerea între a pleca 
într-o călătorie lungă sau nu, a accepta o legătură 
pe viaţă sau nu sunt din ce în ce mai frecvente pe 
măsură ce o fată își trăieşte viaţa socială şi este 
implicată în relaţii cu oamenii. Astfel, decizia pe 
care o va lua ea atunci, dar şi consecinţele supor- 
tate o vor maturiza şi o vor transforma din fetiță 
mai mult în femeie. 

5 a deziluzi fy 


O femeie rezistă, mulți ani, multor situații care 
aparent l-ar enerva pe un bărbat sau l-ar plictisi 
şi l-ar face să renunțe, să plece. Rezistenţa femeii 
este bine cunoscută; îmi aminteşte de discuţiile 
avute într-o emisiune de radio de-a mea, pe care 
o intitulasem Femeia cămilă. Ştiu că sună urât, 
dar într-adevăr există multe asemănări între acest 
animal atât de rezistent şi femeia care, ajunsă la 
o vârstă sau într-un anume rol social, poate să 
petreacă mult timp și lungă distanţă pentru a face 
să fie bine. 


Există însă o limită, şi aceasta este de obicei 
declanșată de situaţia-limită, dincolo de care femeia 
îşi pierde răbdarea, nu mai este înclinată spre com- 
promisuri sau să aștepte. Sunt destul de mulți soţi 
care nu înţeleg cum femeia lor până mai ieri era 
conciliantă, slabă, victimă şi dintr-odată nu mai 
vrea nimic, pleacă şi nu se gândeşte să se mai 
întoarcă. Când o femeie reacţionează prin demisie, 
prin a renunţa la o situaţie, este pentru că ea nu 
mai simte ce simţea și pune în mişcare un act 
eroic, menit să-i schimbe radical viaţa. 

Dacă o soție, o iubită, o prietenă sau o parte- 
neră a ajuns să cunoască deziluzia, nimic nu o mai 
poate întoarce din drum. Această femeie devine 
mai puternică, impasibilă şi pare să fie redutabilă 

pentru orice om care ar încerca să o întoarcă din 
drum. Femeia deziluzionată devine dintr-odată mai 
calmă şi nepăsătoare faţă de rugăminţile bărbatului, 
mai puţin iubitoare faţă de el şi total inflexibilă în 
ceea ce privește compromisurile. Ea devine practic 
alt om; ai putea spune că, dacă până atunci era o 
femeiușcă sau o fetişcană, acum este o femeie care 
ştie ce vrea în viaţă și mai ales știe ce nu vrea în viaţă. 


Oare te aşteaptă şi pe tine în viaţă deziluzii? 
Din câte se poate înţelege până acum, deziluzia nu 
este neapărat un lucru rău în viaţa unei femei, ci 
ar putea să însemne momentul maturității. Pregă- 
teşte-te pentru deziluziile vieţii tale. La urma urmei, 
aceste șuturi în fund pentru a merge înainte sunt 
necesare în viaţa oricărui om. Cum copilul îşi dă 
seama că nu mai are nevoie de mamă pentru a 
supravieţui și se hotărăşte să se despartă de ea, tot 
aşa şi cu tine. Devenind deziluzionată, s-ar putea 
de fapt să fi ajuns într-un moment al vieţii tale 
când nu mai ai mare nevoie de bărbatul sau de per- 
sonajul care până atunci, chinuindu-te, îţi dădea 
şi oarecare senzație că te protejează de necunoscut. 


Deziluzia face parte de altfel din întreg procesul 
de trecere dinspre copilărie către maturitate. Este 
clasic exemplul cu deziluzia legată de existenţa lui 
Moș Crăciun. Dacă, atâta vreme cât erai copilă, erai 
convinsă că Moşul există şi că poate orice, vine o 
zi când îţi dai seama cât de prostuţă ai fost şi că ar 


106 / Cristian Andrei 


trebui să fii mai realistă. Moş Crăciun nu există şi 
trebuie să te bazezi mai degrabă pe forţele tale 
pentru a obţine ceea ce-ţi dorești. 


E adevărat însă că unele fete îl văd pe Moş Cră- 
ciun în continuare, chiar şi după vârsta copilăriei. 
El poate fi tatăl care le protejează de pretendenți, 
de pericole sau de neputinţe; este iubitul pe care 
nu îl pot influenţa sau de la care nu pot obţine 
ceea ce-şi doresc prin alte mijloace decât prin a se 
ruga de el. 

Depinde de tine ca deziluzia faţă de magia copi- 
lăriei sau față de aşteptările tale să nu devină o 
traumă sau o pierdere. Tu ai putea face în aşa fel 
încât să te pregăteşti pentru marile deziluzii ale 
vieţii, să te bucuri că de fapt Moş Crăciun nu există 
sau că-l porţi în sinea ta şi ştii ce să faci cu el la 
vârsta aceasta. A te pregăti pentru deziluzii şi a le 
considera pe acestea mai degrabă paşi înainte, 
iată o artă care ţine de capacitatea ta de a trăi o 
viaţă socială, de a învăţa şi de a te adapta. 


Ca deziluzia ta să fie constructivă, ar fi bine să 
porneşti fiecare zi din viaţa ta de la zero; să nu 
dai încredere nejustificată nici unui om, dar nici 
să nu fii atât de neîncrezătoare, încât să devii urâ- 
cioasă, duşmănoasă sau suspicioasă. Acest lucru 
reprezintă răscrucea dintre a fi o femeie dezilu- 
zionată care face un pas înainte şi a fi o femeie 
deziluzionată care face un pas înapoi. 

După cum vezi, a deveni femeie matură nu este 
o chestiune care se bazează în primul rând pe ele- 
mente pozitive. Sunt multe frustrări care îl trans- 
formă pe om din copil în adult. 


Există temei care îşi pierd frumuseţea încetul 
cu încetul şi femei care consideră că au pierdut-o 
sub forma unei catastrofe. Te-ai aflat vreodată într-o 
situaţie în care să constaţi că ai îmbătrânit, că te-ai 
îngrăşat sau că probabil nu mai arăţi aşa de bine 
cum arătai? Bineînţeles că eşti ameninţată perma- 
nent de o astfel de constatare. 


În timp ce un bărbat nu consideră că a arăta un 
pic mai urât decât era este o mare catastrofă, cu 
siguranţă că pentru o femeie acest lucru devine o situ- 
aţie-limită. Situaţii-limită de genul acesta apar în jurul 
vârstelor rotunde: vârsta de 30 de ani, cea de 40 de 
ani şi aşa mai departe. Există chiar şi fete care, atin- 
gând vârsta de 20 de ani, se consideră bătrâne, ratate 
şi lipsite de şansa de a se mai recupera vreodată. 


Nu degeaba împărăteasa cea rea din povestea 
Albă ca Zăpada şi cei şapte pitici era permanent 
preocupată de frumuseţea ei. Ar putea să existe o 
legătură directă între cât de rea este o femeie şi cât 
de preocupată este ea de pierderea frumuseţii... 

Pentru unele femei, a pierde frumuseţea sau a 
fi văzută măcar câteva secunde nu tocmai frumoasă 
(de exemplu, demachiată sau bolnavă) este o situ- 
aţie-limită ireversibilă, o adevărată catastrofă, care 
nu are perspective de recuperare sau de alinare. 
Poate aşa se explică și de ce unele femei sunt recep- 
tive față de amenințările împotriva frumuseții lor. 
Între a fi agresată sexual şi a fi desfigurată, o femeie 
s-ar putea să aleagă prima amenințare. 


Situațiile-limită legate de pierderea frumuseţii 
pot să fie atât de serioase, încât nici nu e nevoie să 
se întrunească cu adevărat. Uneori, simpla ame- 
nințare că s-ar contura o astfel de situaţie-limită 
este suficientă pentru a trăi drama. Un exemplu este 
teama unora dintre fete de sarcină, pentru că ele 
concep gravidia ca fiind un proces în urma căruia 
frumuseţea este pierdută iremediabil. Am putea 
spune că o fată care nu mai este frumoasă devine 
femeie și că în definiţia femeii este inclusă şi o 
oarecare urâţenie? 


Trebuie să acceptăm că definiţia frumuseţii este 
destul de contuză, mai ales în ziua de astăzi, când 
a fi frumos trebuie să fie diferit de a fi atrăgător 
sexual. Copiii sunt frumoși, sunt ei și sexy? Bine- 
înţeles că nu! De aceea ar putea să existe un grad 
de pierdere a frumuseţii candide, nevinovate şi un 
oarecare grad de câștigare a unei vulgarităţi, carac- 
teristică, de altfel, femeii mai în vârstă. Există femei 

cu adevărat mature care nu se mai fâstâcesc, nu 
roşesc şi nu devin confuze în faţa unei expresii vul- 
gare, ba chiar sunt în stare ele însele să o pronunţe. 

Lucrurile se complică şi mai mult, dacă ajungem 
să observăm că nu există doar o trecere de la fru- 
museţea candidă a copilăriei către vulgaritatea şi 
frumuseţea sexy a femeii adulte, ci şi o trecere de 
la frumuseţea vulgară, sexy a femeii adulte către 
aspectul unei femei în vârstă, bătrâne, trecute de 
menopauză. Majoritatea femeilor consideră meno- 
pauza ca fiind un moment nefast din viaţa lor şi 
nicidecum o transformare lentă și adaptativă. Oare 
ești pregătită încă de acum să treci prin perioada 
menopauzei, fără să consideri că aceasta este o 
catastrofă, o situaţie-limită, pe parcursul căreia 
ţi-ai pierdut frumuseţea? 


Eu nu pot să uit o imagine pe care am întâl- 
nit-o pe una dintre străzile Parisului, fiind 
într-un autobuz, la o oră de seară. Lângă mine, 
pe scaun, s-a aşezat o franţuzoaică probabil tre- 
cută de şaptezeci de ani, care avea însă un şarm 
emoţionant; pur şi simplu am fost fâstâcit de 
prezenţa acestei femei în preajma mea. Ea era o 
doamnă îngrijită, care emana un parfum deose- 
bit şi care avea o privire sigură, dar în același 
timp iscoditoare. Îţi doresc şi ţie să arăţi aşa la 
vârsta aceea şi să produci astfel de senzaţii, fie 
chiar şi doar dintr-o privire. 

@ femeie botnavă 


Uneori, boala este un proces care te ia prin sur- 
prindere. De fapt, de cele mai multe ori, ea este 
cea care nu este aşteptată şi care ne afectează 
ireversibil. Dacă ești o femeie frumoasă sau o fată 
foarte tânără şi încrezătoare şi se iveşte o situaţie 
cum ar fi boala acută, s-ar putea ca, dacă supra- 
vieţuiești şi dacă te vindeci, să fii mult mai femeie 
decât înainte. Nu pentru că ai câştigat în femini- 
tate, ci pentru că vei şti să o preţuieşti mai bine. 
După ce ai trecut prin încercarea reprezentată de 
boală şi de urâţire, te vei regăsi mai încrezătoare, 
poate chiar mai frumoasă. 

De altfel, o fată care nu arăta cine știe cum la 
vârste mici ar putea să fie o femeie deosebit de 
frumoasă mai târziu, la vârsta maturității. În jurul 
tău sunt destule exemple ale unor fete care în pozele 
albumului de familie se vede că erau destul de urâ- 
tele, slăbănoage sau grăsune, cu totul şi cu totul 
neatrăgătoare. Ajunse însă la vârsta unei femei, 
s-au stilat, au căpătat trăsături care le fac deosebit 
de interesante. 


Dacă o vreme ai purtat părul lung și într-o 
împrejurare limită te tunzi scurt, astfel încât să se 
vadă gâtul tău frumos (cum nu s-a văzut nici- 
odată), eşti mult mai limpede femeie decât înainte 
de a te tunde. 


Cine m-a făcut femeie? / 111 


Există anumite secrete ale ieşirii din boală către 
frumuseţe. Dacă am lua exemplul unei femei care 
a suferit o operaţie estetică, am putea observa că, 
deşi este beneficiara unei operaţii reuşite, ajunge 
să se degradeze ireversibil pentru simplul fapt că 
nu ştie cum să se „cicatrizeze“ spre frumuseţe. 

Depresia care este trăită în timpul bolii sau a 
operaţiei respective şi teama de eşec sunt destul 
de grave pentru această femeie şi ea riscă să nu mai 
iasă din această situaţie. Dacă însă ar avea o per- 
soană importantă în preajma ei (bineînţeles, ar fi 
bine să fie iubitul), dacă ar şti pentru cine vrea să 
se facă frumoasă, probabil că ar fi mult mai femeie 
la ieşirea dintr-o astfel de situaţie de suferinţă. 

De altfel, unul dintre secretele femeii care are 
succes cu ea însăşi stă în faptul că poate să dedice 
acest lucru, existenţa ei, acţiunile ei, metamor- 
fozele ei, unei anume persoane care îi este foarte 
dragă sau unei imagini din viaţa ei: „Să mă văd cu 
copii în braţe şi cu o casă, curăţică şi frumoasă“ sau 
„Să-l văd pe el mulţumit de mine, de ceea ce am 
realizat, de frumuseţea mea“. 


Dedică ceea ce faci şi ceea ce eşti persoanei 
dragi sau persoanelor pe care le iubeşti foarte 
mult. În felul acesta vei căpăta puteri nebănuite 
pentru a te confrunta cu situaţiile-limită, vei fi 
inspirată şi vei avea o naturalete pe care numai 
o femeie care trăieşte pentru alţii poate să o aibă. 


79. Egli un produs comercial? 


Te-am privit uneori mergând printre rafturile 
unui magazin. Vedeai de la distanță o pereche de 
pantofi, cântăreai din priviri cum ţi-ar sta cu ei şi 
pe faţa ta se afişa un fel de lumină ciudată. Era 
lumina satisfacţiei de a cumpăra. Îţi place să pro- 
bezi, chiar să miroşi produsele noi din raft, îţi 
place să povesteşti despre ceea ce ai cumpărat, să 
fii văzută cum ieşi din magazinele de lux cu acele 
sacoşe frumos colorate în care se află numai lucruri 
noi. Adori să fii prinţesa care alege şi care are de 
unde să aleagă. Iar dacă ar fi să ai bani, nu i-ai 
folosi precum bărbaţii — ca să-ţi cumperi bere şi 
mici —, ci ai lua tot felul de obiecte mai mult sau 
mai puţin utile, cu condiţia ca ele să pice bine în 
percepţia ta şi a celor care te cunosc. 


Putem spune cu tărie că tu, femeie, eşti un pro- 
dus al produselor care se află în rafturi. Interesele 
comerciale care se află peste tot în acţiune te influ- 
ențează mult ca femeie. Comercianţii din ziua de 
astăzi au mers până acolo, încât îţi creează din ce 

în ce mai multe nevoi, pe care să ţi le poţi satisface 
cumpărând obiecte noi. 


Dacă în urmă cu două sute de ani viaţa era nor- 
mală fără frigider sau fără toaletă în casă, astăzi 
pare imposibil să trăieşti fără aceste dotări minime. 
Consumul a devenit în ziua de astăzi un criteriu de 
bază al competiţiei între oameni: „Consum mai 
mult, înseamnă că sunt mai bine.“ Eşti prinsă şi tu 
în această cursă a consumului record. Mai mult 
decât atât, dacă economia unei ţări nu are o rată a 
consumului în creştere, ţara respectivă e conside- 
rată în recesiune, adică într-un fel de criză econo- 
mică din care ar putea să iasă doar producând şi 
consumând mai mult. 


Viaţa unei femei consumatoare devine din ce în 
ce mai complicată, mai greoaie. Trebuie să-ţi faci 
tot timpul socoteli, să te uiţi în stânga şi în dreapta 
ce mai consumă alții şi să te frămânţi cum să dobân- 
deşti acele bunuri de consum. Consumul creează 
un fel de dependenţă, pentru că implică satisfacţii. 
Dacă îi oferi în fiecare zi unei persoane câte o pie- 
tricică (inutilă de altfel), persoana respectivă se 
obișnuiește cu acest ritual, iar în ziua în care înce- 
tezi să-i mai oferi pietricica se simte rău. De altfel, 
oamenii care sunt dependenţi au nevoie de can- 
tități din ce în ce mai mari de stimuli de consum, 
pentru a se simţi normal. Poate că şi tu te afli în 
această situaţie; să vrei produse din ce în ce mai 

scumpe sau mai perfecţionate, dintre acelea care 
nu sunt de fapt necesare pentru a supravieţui. Poţi 
scăpa de astfel de dependenţă găsind plăceri care 
să concureze cu plăcerea de a cumpăra. Am obser- 
vat că o femeie care iubeşte arta plastică petrece 
mai puţin timp prin hipermarket... 


Când alegi un produs dintre mai multe sorti- 
mente bogat reprezentate în raftul magazinului, ai 
o senzaţie de libertate, de bunăstare. De altfel, intră 
în definiţia libertăţii faptul că o persoană are posi- 
bilitatea să aleagă între mai multe variante. Oare 
eşti mai femeie dacă vei consuma mai mult? Cred 
că a deţine mai mult este de fapt o meteahnă mas- 
culină; bărbaţii sunt aceia care au nevoie de can- 
tităţi mai mari sau de cifre mai mari pentru a face 
faţă competiţiei dintre ei. O femeie nu are nevoie 
de mai mult, ci de mai frumos, mai bine ori la timp, 
sau în armonie cu ea. Calitatea este cea care ar 
trebui să primeze în alegerile tale. Asta înseamnă 
că nu ar trebui să te uiţi în jur atât de mult când îţi 
alegi produsele, ar trebui să te uiţi mai degrabă la 
tine şi să faci în aşa fel încât ceea ce achiziţionezi 
să ţi se potrivească. 


O femeie este o persoană armonioasă şi armo- 
nia este la rândul ei parte a frumuseţii. Numai 
dacă ţi se potriveşte ceva, acel ceva te va face mai 
frumoasă. O femeie ştie să potrivească un anume 
produs, un anume obiect cu starea de spirit pe 

care o are în acel moment; hainele sau acceso- 
riile purtate de femeie într-o stare anume sunt 
mesaje cât se poate de clare despre acea stare şi 
ele pot fi înțelese cu uşurinţă de oamenii din jur. 


Dacă te-ai îmbrăcat în negru, oamenii se simt 
într-un fel anume în preajma ta, iar dacă în păr ţi-ai 
prins o floare, ei simt cu totul altceva. Ar fi minu- 
nat din punctul meu de vedere ca o femeie să nu 
fie influenţată prea mult de acţiunile comerciale 
din jurul ei, ci mai degrabă să fie ea aceea care 
influenţează comerţul prin personalitatea ei, prin 
felul cum ştie să aleagă produsele. 


Oare ce este mai potrivit pentru o femeie, să 
facă economie, sau să facă risipă? Totul depinde 
de stadiul în care se află acea femeie în relaţiile ei; 
dacă femeia are mai degrabă instinct matern ope- 
raţional ar fi bine să facă economie, dacă însă se 
află într-o stare erotică de căutare a partenerului, 
ea ar trebui să facă risipă. Am observat că unele 
femei greşesc inversând aceste atitudini. Ele spun: 
„Fac totul pentru copilul meu și nu precupeţesc nici 
un efort și nici un ban, iar când vine vorba despre 
mine, lasă că mai pot să aştepte aceste lucruri de 
lux.“ De fapt, generozitatea, risipa de detalii și de 
energie sunt menite să facă o persoană atrăgătoare; 
aşa cum păunul îşi etalează generos penele când 
se împerechează mai degrabă decât atunci când face 
ouă; şi o femeie trebuie să afișeze ce are mai bun 

și mai frumos cu ocazia căutării unui partener, când 
ea are nevoie să se îndrăgostească şi când altul 
trebuie să se îndrăgostească de ea. 


Oa tău 


În era comercială în care trăim, femeia cea mai 
influentă este femeia ideală. Ea le face pe celelalte 
femei să se poarte cumva, să se îmbrace într-un fel, 
să caute un anume partener. Nu uita că o femeie 
nu este doar o persoană frumoasă, care ştie să se 
aranjeze. Când vorbeşti despre o femeie, vorbeşti 
şi despre alte atribute, cum ar fi rolul ei social, căl- 
dura pe care o oferă celorlalţi, emoţiile pe care le 
produce diverselor persoane din jurul ei. 

Cine sunt aceia care creează această femeie 
ideală după care tu ai tendinţa să te iei? Pot fi 
comercianții, poate fi mass-media, poate fi suma 
de persoane pe care le cunoşti și care își exprimă 
părerea despre feminism, feminitate și despre 
împlinirea ca femeie. Odată ajunsă la vârsta majo- 
ratului, cei mai influenţi creatori de femeie ideală 
se află într-o cooperativă: cooperativa care-i reu- 
neşte pe comercianţi cu mass-media. 

Pentru a crea nevoia ta de consum asupra pro- 
duselor lor, comercianții au făcut un contract, cu 
cei din mass-media; unii produc şi ceilalţi le pro- 
movează produsul, ajungând adânc în conştiinţa ta. 

Pentru ca ţie să-ţi placă ceea ce vând ei, cei doi au 
creat o femeie ideală. Cum arată ea? Ai putea deduce 
acest portret al femeii ideale din ceea ce comerci- 
anţii numesc target, persoană ţintă. De altfel, tar- 
getul este şi un termen folosit în mass-media; asta 
înseamnă că tu ești ţintă pentru aceste două mari 
forţe ale societăţii de consum. Conform acestui 
ideal, femeia nu se îmbracă niciodată de două ori 
la rând cu aceeaşi haină și consumă cele mai noi 
produse, nicidecum pe cele mai verificate în timp. 
Așa că tu ai şanse mici să consumi aspirină verifi- 
cată de sute de ani şi trebuie să încerci în fiecare zi 
noi variante, în tot felul de culori sau ambalaje, 
care îţi sunt promovate de producători prin inter- 
mediul mass-mediei. 


Femeia ideală este o femeie erotică, permanent 
în căutarea unui partener, deşi poate că este deja 
căsătorită. Pentru a ajunge să consume acele pro- 
duse promovate, ea trebuie să consume în primul 
rând publicitatea pentru femeia ideală. Alegând cele 
mai frumoase personaje şi făcând risipă de valori, 
reclama este aceea care de fapt promovează un 
univers erotic; ea poate aduce nelinişte în casa ta, în 
viaţa ta şi în interiorul tău, chiar dacă tu ai vrea să fii 
o persoană aşezată, o femeie a cuiva. 


Există mai multe femei ideale: 


> Una este femeia ideală aşa cum este văzută 
ea de către femei. 

— Alta este femeia ideală aşa cum o văd bărbaţii. 

— Şi alta este femeia ideală rezultată din toate 
statisticile, astfel încât să fie obţinută media 
femeilor. 


Dacă vorbim despre cât de slabă sau cât de grasă 
este femeia ideală, vom observa că femeia cea mai 
slabă este cea ideală pentru femei, apoi urmează 
femeia ideală din punctul de vedere al bărbaţilor, 
care este ceva mai grasă. Poate cea mai grasă dintre 
toate este femeia medie, cea rezultată din cântă- 
rirea tuturor femeilor din lume. Asta înseamnă că, 
în realitate, tu vei fi întotdeauna altfel decât femeia 
care ai vrea să devii. Este un fel de preocupare uto- 
pică, fără nici un sens, să devii femeia ideală, așa 
cum este ea afişată în mass-media, pentru că în 
realitate o astfel de femeie are puţine şanse de 
supravieţuire sau de a fi fericită, fiindcă nu există 
nicăieri condiţii pentru ea. 

O femeie ideală nu poate să trăiască într-o lume 
care nu este ideală. În jurul tău sunt destul de multe 
dureri, frustrări, neîmpliniri, iar acestea nu se potri- 
vesc deloc cu imaginea pe care ţi-o promovează 
mass-media. Degeaba îţi speli părul cu un șampon 
pe care îl admiră vedeta favorită, dacă soţul tău nu 
ştie să aprecieze şamponul aşa cum îl apreciază 
actorul acela sexy din reclamă... 


Cum te influenţează femeia ideală? Spuneam 
mai devreme că ea este capabilă să creeze mai 

degrabă frustrări, or frustrarea este unul dintre 
cele mai interesante mecanisme de motivare a unei 
persoane ca să schimbe ceva în viaţa ei. Femeia 
ideală expusă în diferite ipostaze: la cumpărături, 
în familie, în dragoste, în distracţii, este capabilă 
să-ți influenţeze comportamentul conferindu-ți 
anumite înclinații. 


— Bineînţeles că înclinația cea mai intensă este 
aceea de a consuma. 

— A doua înclinaţie pregnantă pe care ţi-o 
sugerează femeia ideală este înclinația erotică. 

— A treia înclinaţie comportamentală a femeii 
ideale și care se transferă la tine este predispoziția 
către competiţie. 

— O altă înclinaţie rezultată într-un fel secundar, 
în doi timpi, este egoismul. 

— lată şi o altă înclinaţie a femeii ideale: căutarea 
noului, inconsecvenţa. 


Combinând imaginea ideală cu performanţa în 
carieră şi cu viaţa de familie fericită, comercianții 
au creat modelul intitulat Femeia de succes. Exa- 
minând puţin şansele pe care le au femeile azi, este 
imposibil ca ele să fie împlinite în toate cele trei 
arii: imagine, profesie şi familie. 


O femeie de succes are o sumedenie de atribute 
masculine, deşi este foarte bine machiată. Multe 
dintre revistele pentru femei le îndeamnă pe citi- 
toare să fie nonconformiste, să caute tot timpul 

noutatea şi să-l pună la punct pe bărbat. Aceste 
publicaţii vorbesc foarte puţin despre fericirea copi- 
ilor şi mult prea mult despre împlinirea prin sexu- 
alitate. Dacă ar fi să te iei după revistele pentru 
femei, ai deveni un războinic glossy. 


SSemeia de Fbollywood 


Actriţele din filmele tip Hollywood sunt o com- 
binaţie interesantă între personajele pe care le 
întruchipează şi viaţa personală pe care o trăiesc. 
În film ele sunt marcate de dragostea pentru un 
bărbat suficient de agresiv şi de sexual încât să nu 
poată fi niciodată un tată adevărat. În viaţa reală, 
majoritatea actriţelor de Hollywood se căsătoresc, 
divorțează peste noapte şi au foarte puţină grijă 
de copiii lor. Este femeia de Hollywood o femeie 
fericită, după care să tânjești? Multe actriţe au sfâr- 
şit destul de tragic, fie consumând stupefiante, fie 
părăsite, fie plonjând într-o urâţenie morală ire- 
cuperabilă. Nu prea ai motive să iei drept model o 
astfel de femeie; numai că filmele în care joacă ea 
sunt prezente în fiecare seară în casa ta, chiar în 
dormitorul în care tronează televizorul... l 


De altfel, conceptul de home entertainment mi 
se pare unul din cele mai dăunătoare curente pentru 
familia de astăzi. Scenele de tip hollywoodian sunt 

prezente în locuri în care nu ar trebui să fie pre- 
zente decât valori casnice. Oamenii se uită la scene 
de amor în dormitor, în camera de zi şi chiar în 
camera copiilor. Soții își adresează replici din filme 
şi au ca persoane model astfel de actori. În lume a 
apărut însă un întreg curent numit down shifting: 
este un curent în cadrul căruia oamenii au început 
să scoată televizoarele din casă, au început să-i ducă 
pe cei mici în natură, să cunoască lumea în toată 
naturaleţea ei, fără să o mai prelucreze prin inter- 
mediul mass-mediei sau al Internetului. 


Pentru mine, moda este un curent în continuă 
desfăşurare care pune în practică întrecerea între 
femei. De altfel, parada modei şi concursul de fru- 
museţe sunt două ritualuri care se desfășoară în 
ziua de astăzi cu acelaşi scop: pentru a-i oferi femeii 
cadrul în care ea să fie cea aleasă. Te-ai duce pro- 
babil la un concurs de frumuseţe pentru a afla 
despre tine ce loc ocupi în rândul celorlalte femei, 
ai asista la o paradă a modei pentru a avea cele 
mai mari șanse vestimentare în a arăta ca Femeia 
Aleasă. Pe fața unei femei care păşeşte în stilul 
catwalk se citesc o sumedenie de năzuințe de 
femeie care doreşte să fie privită. Ea poartă o rochie 
unicat, aşa cum nici o altă femeie nu ar putea avea 

la ora aceea. Nu este aceasta cea mai bună situaţie 
în competiţie, când tu deţii ceva ce alte persoane 
nu deţin? 

Recunoaşte că ești destul de iritată dacă îți cum- 
peri o pereche de sandale cum nu credeai că ar 
putea să mai aibă cineva, iar a doua zi observi că mai 
toate femeile de pe stradă poartă acelaşi model. A 
fi în pas cu moda înseamnă pentru o femeie a se 
afla în competiţie, a fi valabilă; pentru a câştiga o 
astfel de competiţie trebuie să fii la zi. Unele femei 
încearcă să rezolve această problemă a competiţiei 
năzuind către poziţia de creator vestimentar. 


De altfel, a fi actriţă şi a fi creatoare de modă 
sunt două idealuri ocupaţionale pentru mai toate 
fetele. Ele îi oferă femeii secrete din domeniul ghei- 
şei universale. O fi aşa, numai că viaţa nu constă 
într-o perpetuă atragere a partenerului ideal, ea 
mai înseamnă și împlinire prin aşezarea cu cei dragi 
într-un mediu care să aducă în sfârşit fericirea. 


19. Snfluenfe morate 


Dacă stăm să ne gândim puțin, bărbații sunt 
aceia care elaborează sistemul moral şi femeile 
sunt acelea care îl pun în practică. Un lucru pe care 
îl observi cu uşurinţă când vine vorba de morală 
este faptul că majoritatea principiilor morale încep 
cu „Nu“: „nu ai voie să faci asta“, „nu e frumos să 
faci asta“, „nu este indicat să faci aşa“. 


Dacă aruncăm o privire în grupul celor care 
stabilesc principiile morale, vom găsi aici per- 
sonaje importante ale societăţii. Cei care gene- 
rează morala sunt educatorii, reprezentanţii 
religiei, cei din justiţie şi chiar conducătorii poli- 
tici. E adevărat că tocmai aceştia sunt unii din 
cei mai îndoielnici practicanți ai moralei. Dar să 
revenim la tine! 


Tu eşti supusă moralei aşa cum eşti supusă 
bărbatului, educatorului tău, judecătorului, poli- 
ticianului şi preotului. Tu crezi în toate aceste per- 
sonaje care elaborează principiile morale pentru 
tine şi pentru copiii tăi. De altfel, este un lucru 

limpede: morala reprezintă un set de reguli pe care 
le elaborează ceilalţi pentru a reglementa viaţa ta. 


Dacă ești o persoană morală eşti mai feminină 
decât erai? Este destul de greu să fie aşa, pentru 
că, din păcate, bărbaţilor li se aplică vreo câteva 
reguli morale, în timp ce femeile consideră încăl- 
carea moralei mult mai gravă. Numim această atitu- 
dine generală a societăţii dublu standard. Bărbaţii 
consideră că dacă ești mai supusă, dacă respecţi 
morala cu mai mare sfinţenie, pari să fii mai femeie 
decât dacă eşti rebelă şi nonconformistă. Una peste 
alta: o femeie imorală nu mai este tratată cu res- 


pect, nu mai este considerată demnă de protecţie 
sau de admiraţie. 


De-a lungul vieţii, o persoană se dezvoltă pe mai 
multe arii: 


— aria trupească 
— aria intelectuală 
— aria emoţională 
— aria socială 

— aria morală. 


Se pare că, pe lângă faptul că femeile sunt mai 
inteligente emoţional decât bărbaţii, ele sunt și 
mai bine dezvoltate moral decât aceştia. O femeie 
ajunge să fie mai dezvoltată moral pentru că îi pasă 
mai mult de părerile celorlalţi şi de situaţia în care 

i-ar pune pe aceştia dacă ar greşi față de ei. Pe lângă 
acest lucru, femeii îi vine mai uşor să fie supusă, 
să se conformeze. Faptul că ești o femeie morală 
este resimţit de cei din jur printr-o senzaţie de cură- 
tenie. Există chiar şi o expresie consacrată în acest 
sens: curățenie morală. 


Un alt atribut pe care-l aduce în feminitatea 
ta moralitatea este ceea ce s-ar putea numi con- 
formism. Pentru că eşti conformistă, compor- 
tamentul tău poate fi prevăzut mai uşor de către 
cei din jur. Bărbatul tău ştie că te va găsi sigur 
acasă şi că nu umbli prin oraş ca să-ţi cauţi plă- 
cerile, iar acest lucru ar putea să reprezinte un 
avantaj pentru imaginea ta în faţa lui. După cum 
intuieşti, poate fi însă şi un dezavantaj: bărbatul 
care este sigur de tine îşi poate vedea liniştit de 
imoralitatea lui! 


Uneori, privind o femeie care este profund 
morală sau foarte credincioasă, parcă ţi se face 
milă de ea pentru că arată ca o prizonieră a prin- 
cipiilor rigide. Cred că tu trebuie să-ţi asumi 
moralitatea, adică să fii conştientă de motivele 
tale de a fi o femeie morală. Mi s-a întâmplat 
de-a lungul carierei să întâlnesc temei care sunt 
morale, dar în acelaşi timp dau senzaţia de nai- 
vitate, de credulitate și astfel pot fi cu ușurință 
manipulate sau rănite în relaţia cu o persoană 
mai puţin morală. 

Trebuie să știi că domeniul moralei nu este unul 
foarte clar stabilit, că, dimpotrivă, este plin de 
dileme: „Ce să fac, să spun adevărul şi să-l rănesc? 
Sau să mint ştiind că nu o fac pentru mine, ci pen- 
tru binele celuilalt?“ sau „Ce să-mi iubesc mai întâi, 
soţul sau copiii?“. De aceea, în această întreagă 
ceață morală în care eşti nevoită să trăieşti, cea 
mai bună orientare ţi-o oferă iubirea. 


Iubind, vei şti întotdeauna care este cea mai 
corectă şi mai curată alegere. Prin menţinerea 
curăţeniei morale, o femeie devine frumoasă nu 
numai la exterior, ci şi pe dinăuntru. Dacă eşti 
mama unui băieţel, învaţă-l de mic să aprecieze 
frumuseţea morală a unei femei, frumuseţea ei 
interioară, şi să se îndrăgostească mai degrabă 
de această latură a unei femei. 


Conio cu eafertenţă 


Poate că te-ai întrebat și tu alături de alte per- 
soane din preajma ta: „Oare o femeie cu experiență 
este mai puţin morală?“ Există încă din vechime 
această preconcepție, că femeia trebuie să fie „neîn- 
cepută“, ca atare să nu aibă experienţă; că ea trebuie 
să fie suficient de naivă, încât să asculte mai degrabă 
de principiile aşezate de alții în faţa ei. Dacă ne 
gândim la această importantă valoare care spune 

că pentru a fi moral trebuie să ştii şi de ce eşti 
moral, de ce respecţi un principiu anume, ei bine 
numai experienţa de viaţă te poate învăţa de ce să 
respecţi un principiu moral și cum să faci asta. 


Desigur, un prim exemplu care ne vine în minte 
ține de experienţa sexuală. Este o femeie cu expe- 
riență sexuală o femeie imorală, pe care trebuie să 
o ocoleşti? Ar avea motive un bărbat să se căsăto- 
rească cu o prostituată, de exemplu? Dacă ne gân- 
dim bine, şi o prostituată ar putea să iubească, ba 
mai mult decât atât, să aibă copii frumoși şi să-i 
educe în spirit moral. Pentru creştini, un exemplu 
în acest sens este Maria Magdalena. Ea fusese o 
femeie uşoară înainte de a deveni una dintre cele 
mai curate și mai demne de urmat femei din istoria 
lumii creştine. 


Pe de altă parte, este la fel de adevărat că o 
femeie învaţă hedonismul, adică plăcerea de a trăi, 
într-un fel anume. Este important de ştiut că o per- 
soană care are experienţă de viaţă va fi în avantaj 
faţă de alte persoane, cu o anumită condiţie: să 
găsească un loc în viaţa ei pentru experienţa dobân- 
dită, să o integreze în propria personalitate. Este 
important să înveţi din ceea ce ai trăit. Acest dome- 
niu este numit de psihologia învăţării învățare 
vicariantă. O persoană cu bogată experienţă de 
viaţă este mult mai avizată şi mai potrivită să 
educe alte persoane şi să trăiască cu o persoană 

dificilă. Ea va şti să aleagă atitudinea potrivită, pen- 
tru momentul potrivit. Din punctul meu de vedere, 
unul dintre cele mai frumoase exemple de femeie 
cu experienţă, de femeie înţeleaptă, este femeia 
însărcinată. Tot comportamentul acestei femei 
sugerează calm, echilibru, obiective foarte clare 
pentru perioada care urmează, hotărâre în a apăra 
fiinţa căreia urmează să-i dea viaţă peste câteva 
luni. Ea trece deja prin nişte solicitări fizice, 
printr-o situaţie deosebită şi primeşte aprecierile 
celor din jur, sub formă de respect. 


ioni al femeie 


Plăcerea este un complex de stimuli care sunt 
integrați la nivelul conştiinţei unei persoane şi pe 
care aceasta le interpretează ca fiind favorabile pro- 
priei dezvoltări sau stării de bine. Există tot felul 
de mecanisme ale plăcerii, printre care poate cel 
mai important este cel legat de sumarea stimulilor, 
astfel încât să fie depășit un prag. Pragul plăcerii 
este diferit de la o persoană la alta, ca și interpre- 
tarea plăcerii. Astfel, ceea ce este plăcut pentru unii 
nu este neapărat la fel și pentru alţii. 


Cultura plăcerii, destul de extinsă în ziua de azi, 
se numeşte hedonism. Hedonismul unei femei este 
destul de diferit de hedonismul de tip masculin. 

Cât timp este fetiţă de până în 10-12 ani, hedonis- 
mul ei nu este foarte diferit de al băieţilor sau de 
al oricărui alt copil. Odată cu apariţia comporta- 
mentului erotic, totul se schimbă: fetele încep să 
aibă o adevărată satisfacţie din a se aduna împre- 
ună și a vorbi verzi şi uscate. De aici şi până la cul- 
tura unei cafele şi a unei bârfe prelungite, fie ea şi 
prin telefon, sunt câţiva paşi, dar totul este femi- 
nin de la un capăt la altul. 


De ce le place femeilor să vorbească atât de 
mult? În primul rând pentru că prin acest canal se 
desfăşoară comunicarea emoţională atât de nece- 
sară unei descărcări adecvate a tensiunilor inte- 
rioare pe care le are fiecare om. Bărbaţii rămân 
adesea frustraţi, însă cu femeile lucrurile stau cu 
totul altfel. Dacă ne uităm puţin în natură, plă- 
cerea însoţeşte orice fel de descărcare a unei frus- 
trări acumulate, poate că acelaşi lucru se petrece 
şi cu satisfacția unei femei de a comunica ceva 
emoţional altei femei. 


Dar cu plăcerea cumpărăturilor cum rămâne? 
Aici trebuie să introducem încă un termen: în afară 
de plăcerea simplă, există și satisfacție. Dacă plă- 
cerea este o simplă stimulare favorabilă, în schimb 
satisfacția este însoţită de o senzaţie de împlinire. 
Îţi place să mănânci o prăjitură, dar ai satisfacţie 
dacă ai mâncat o prăjitură într-o cofetărie de fiţe... 
Plăcerea de a face cumpărături este mai degrabă o 

satisfacție pentru că lucrul achiziţionat nu te gâdilă 
la exterior, ci în interior... 


Uneori o femeie simte plăcere din lucruri cât se 
poate de simple, cum ar fi de exemplu o atingere, 
dăruirea unei flori sau a unui cuvânt frumos, în pri- 
mul rând pentru că are o sensibilitate deosebită, 
iar inteligenţa ei emoţională este mai receptivă. 


Dar orgasmul? Este cunoscut faptul că orgasmul 
femeii este mult mai complex, mai durabil, dar şi 
mai greu de obţinut decât cel al bărbatului. Se naşte 
întrebarea: „Oare o femeie care nu are orgasm este 
mai puţin femeie?“ Multe femei trăiesc cu frustra- 
rea de a nu fi ştiut dacă au avut vreodată orgasm 
şi ca atare se consideră inferioare altor femei. Orgas- 
mul este o trăire emoţională intensă însoţită de un 
tumult vegetativ: transpiraţie, roşeaţă, puls crescut, 
tensiune musculară. Astfel de manifestări sunt 
prezente nu numai în activitatea sexuală, ci şi în 
alte situaţii. Îţi vine să crezi că un sugar are un fel 
de orgasm atunci când suge la sânul mamei după 
ce a așteptat cu nerăbdare apropierea acestui ritual 
atât de frumos? Când se joacă sau când este prins 
la „de-a v-aţi ascunselea“ un copil are o trăire emo- 
țională comparabilă ca intensitate cu orgasmul 
unei femei! 


Tu eşti capabilă să trăieşti emoţional intens nu 
numai orgasmul sexual. Uite, există, de exemplu, 

ceea ce este cunoscut în istoria culturii drept sin- 
dromul Michelangelo. El se manifestă printr-o 
stare de extaz a unei persoane, de obicei femeie, în 
preajma unui personaj sau a unei situaţii cople- 
şitoare. Sindromul a fost descris pentru prima 
oară la admiratoarele operelor lui Michelangelo, 
cum ar fi pictura de pe tavanul Capelei Sixtine sau 
minunatele forme ale lui David, sculptura atât de 
celebră a artistului. O femeie e în stare să rămână 
înmărmurită şi chiar să leșine de atâta admiraţie 
în faţa unui personaj sau a unor stimuli care sunt 
de o importanţă deosebită pentru ea. Şi azi mai 
sunt întâlnite manifestări de tip Michelangelo la 
fanele diverselor staruri din muzică sau din dome- 
niul actoriei... 


Primul lucru important în a deveni o femeie 
bine dezvoltată hedonic este cel legat de autocu- 
noaşterea funcţională. O femeie nu trebuie să se 
cunoască doar prin prisma oglindirii propriei ima- 
gini sau prin prismă pur fizică. Cea mai impor- 
tantă dintre autocunoașteri este cea funcţională, 
cunoașterea manifestărilor corpului, a comporta- 
mentului tău în anumite situaţii. Dacă tu îţi cunoşti 
aceste reacţii cât mai bine, le vei putea trăi frumos 
mai târziu. O autocunoașştere funcţională te va 
ajuta de exemplu să nu te sperii de apariţia pro- 
priului orgasm; sunt multe femei care se feresc să 
trăiască emoţiile puternice sau plăcerile deosebite 

pentru simplul fapt că se gândesc că ar fi ridicole 
sau vulnerabile. Odată ce se cunoaşte bine din punct 
de vedere funcţional, o femeie devine capabilă să 
conştientizeze plăcerile ei şi va şti ce să facă cu ele, 
va ști unde să le caute şi cum să le amplifice. 

Un mecanism deosebit de amplificare a unei 
trăiri emoţionale este autosugestia. Când simţi o 
oarecare emoție în împrejurarea în care eşti atinsă 
de partenerul tău, vei avea o senzaţie mult ampli- 
ficată dacă îţi vei spune în gând: „simt cum mă 
atinge“, „acum atingerea lui e ca o adiere de vânt“ 
şi aşa mai departe. Există femei care ajung la 
orgasm prin simpla constatare a împrejurării în 
care se află: „Sunt aici cu el, totul e minunat, şi ce 
emoții am!“ Orgasmul într-o astfel de situaţie este 
foarte aproape. 


Pentru a cunoaşte cât mai bine efectele diver- 
selor stimulări asupra ta şi pentru a-ţi cunoaşte 
comportamentele cât mai în detaliu, este impor- 
tant să îți dai voie să experimentezi diversele 
stimulări. Lasă-i pe cei din jur să se apropie de 
tine, fixează-ţi anumite limite şi anumite prin- 
cipii şi joacă-te puţin cu ei, dă-ți voie să trăieşti 
diverse situaţii care-ţi dau la rândul lor diverse 
emoții şi diverse plăceri. 


20. Cema incrementilă 


Aşa cum sunt împrejurări care te îndeamnă să 
fii femeie, cam tot aşa în viaţa ta se pot ivi situaţii 
care îţi anulează feminitatea, te opresc din dezvol- 
tare. Expresia cea mai sugestivă a unei astfel de 
situaţii este oprirea ciclurilor menstruale. Dacă 
femeia este foarte traumatizată, dacă se iveşte o 
situaţie când ea însăşi se supune unor chinuri, ciclu- 
rile ei pot să se oprească, iar asta înseamnă că esenţa 
ei nu mai funcţionează. Femeia care este lovită în 
adâncul fiinţei se manifestă cam astfel: 


— În primul rând nu mai este preocupată ca apa- 
riţia ei să fie spectaculoasă; devine ştearsă, nu mai 
poartă culori potrivite cu evenimentele. 

— Ea nu se mai îndrăgosteşte. A simţi din nou 
dragostea faţă de un bărbat i se pare o mare impie- 
tate, un păcat, o exagerare. 

— Femeia încremenită se poate ocupa de copiii 
ei într-o oarecare măsură, dar aceştia nu pot bene- 
ficia de asta. Deşi mama își face datoria, copiii îşi 
dau seama destul de repede că ea suferă profund 
şi se întreabă ce este cu ea. 

— Femeia încremenită e amorţită; simţurile ei 
nu-i mai aduc aproape nici o bucurie. 

— Nu te mai poţi baza pe o femeie încremenită. 
Ea nu mai exprimă dorinţe, nu mai vrea nimic, iar 
asta îl dezorientează pe bărbatul ei, obişnuit să fie 
solicitat de ea sau provocat în vreun fel. 


Violul 


Să discutăm puţin despre viol, deşi probabil îţi 
este greu să te gândeşti la o astfel de trăire. Trebuie 
să spunem de la început că într-un fel trăieşte o 
femeie violul propriu şi în alt fel este văzut acesta 
de lege şi de societate. 

În mod normal o femeie trebuie să-şi poată 
alege partenerul şi momentul în care să se apropie 
de el. Există însă bărbaţi incapabili de a se prinde 
în acest joc şi de a-şi dezvolta abilităţile de curtare. 
Ei încearcă să ajungă la anumite părţi ale femeii 
pe calea cea mai scurtă. Trăirea violului este trau- 
matizantă nu pentru că este însoțită de violenţă 
fizică, ci pentru că femeia îşi dă seama că pierde 
șansele de a mai fi primită de acel bărbat pe care 
şi-l doreşte cu adevărat. 

În vremea Romei antice, femeile care erau vio- 
late trebuiau să ispășească o pedeapsă şi mai mare 
decât atât, urmau să fie ucise cu pietre. Bărbatul 
violator era privit ca fiind foarte capabil, în stare 

să ia ceea ce-și propusese să aibă. În schimb femeia 
care nu ştia să se ţină departe de acest bărbat era 
pedepsită aspru; ea nu mai era bună de nimic şi tre- 
buia înlăturată din societate pentru că prezenţa ei 
era de rău augur. Şi astăzi femeile simt amenin- 
tarea excluderii din comunitate, în cazul în care ar 
fi pângărite de un violator. 

Toată lumea este de acord că un viol lasă urme 
adânci în viaţa unei femei. Dar ceea ce puţini ştiu 
este că în psihologia violului există ceea ce se 
numeşte fenomenul Ciocciara. O fată care a fost 
violată alături de mama ei de o întreagă companie 
de soldaţi a devenit după doar câteva zile foarte 
dezinhibată sexual şi a început să caute compania 
cât mai multor bărbaţi. Aceasta este o ironie a sorții 
greu de acceptat şi, cu toate acestea, se poate întâm- 
pla ca femeia care a fost violată să înceapă după 
aceea să caute compania bărbaţilor pentru a relua 
într-un fel acceptabil ruşinea pe care a suportat-o 
cu prima ocazie. 

Dacă petrecerea unui viol produce o încremenire 
a femeii, ameninţarea violului este de natură să o 
transforme într-o persoană foarte anxioasă, pani- 
cată la cel mai mic semn de apropiere a unui bărbat. 
Există multe femei tinere cărora li s-a dat de înţeles 
prin educaţie că bărbaţii sunt toţi violatori din naş- 
tere. Această teamă este accentuată şi de comporta- 
mentul bărbaţilor din jur, care profită de orice ocazie 
ca să facă aluzii sexuale în preajma unei femei. 

Ţie îţi este frică de viol? Cum poţi trăi cu asta? 
Pentru a scădea cât mai mult riscul unei astfel de 
întâmplări nefericite şi pentru a diminua impactul 
pe care l-ar putea avea asupra ta o astfel de ame- 
nințare ai unele lucruri de făcut: 


— În primul rând să-ţi dezvolţi suficient de multe 
relaţii sociale, nicidecum să te izolezi. Să ai destule 
legături cu oameni care nu vor sex de la tine. Rudele, 
persoanele în vârstă, prietenele, chiar şi copiii sunt 
persoane importante pentru a face din tine o fiinţă 
socială. Prezenţa lor în viaţa ta este descurajantă 
pentru un eventual agresor, dat fiind că acesta are 
nevoie de un oarecare secret pentru a-și pune în 
practică intenţiile. 

— Al doilea lucru important pe care îl poţi face 
pentru tine este să comunici suficient de mult şi 
de frecvent cui trebuie aproape tot ce se întâmplă 
în viaţa ta și are însemnătate pentru viitorul tău 
apropiat. E ca atunci când pleci într-o călătorie şi 
spui celor care te iubesc unde te duci şi cât vei sta. 
Subiectul discuţiei poate să fie într-o oarecare 
măsură bărbatul pe care tocmai l-ai cunoscut sau 
acela care se învârte în preajma ta. Mai mult, el ar 
trebui să se cunoască direct cu acei oameni care 
au funcţie protectoare pentru tine. 


Vei fi mirată să afli că un bărbat care este în stare 
să pună la cale un viol arată cu totul altfel decât cre- 
deai tu. De multe ori este un om cunoscut, care se 

află de ceva vreme în preajma ta. Este posibil ca el 
să fie iniţial un om foarte drăguţ, amabil, pe care 
apropierea fizică faţă de o femeie, atingerea și spe- 
ranţa sexuală îl schimbă radical. De aceea este 
extrem de important să nu discuţi cu acel bărbat 
lucruri personale, ci doar acele aspecte care ţin de 
relaţia ta oficială cu el. 

Din păcate, multe femei fac din viol un lucru de 
nespus, un secret pe care-l duc cu ele toată viaţa. 
Ar fi mult mai bine dacă femeile ar comunica între 
ele și şi-ar împărtăşi astfel de episoade regretabile. 
Dacă femeile ar comunica între ele şi ar avea o atitu- 
dine comună, lanţul unor violuri exercitate de un 
anume bărbat ar putea să fie întrerupt. Violul te 
poate opri din dezvoltarea ta ca femeie, dar există 
şi şansa ca tu să poţi merge mai departe, odată ce 
s-a întâmplat aşa ceva. Cei care te pot ajuta cel mai 
bine să mergi mai departe sunt profesioniștii din 
domeniul psihologiei. 


E a EA A 


O femeie se teme mai mult de moartea unei 
persoane dragi decât de moartea ei. De altfel, 
aceasta este caracteristica oricărui om iubitor. Când 
cineva foarte drag pleacă din viaţa unei femei, O 
mare parte din atribuţiile ei sunt încremenite, 
oprite, dar se pot ivi altele, cu totul noi. Pierderea 

nu se referă numai la persoane, ci și la ceva foarte 
preţios; ea se manifestă psihologic în anumiţi paşi: 


— Primul stadiu este negarea. Persoana care a 
pierdut ceva foarte drag sau pe cineva important 
nu poate crede că s-a întâmplat chiar aşa. Cu cât 
persoana pierdută de femeie a fost mai puternică, 
mai de încredere, cu atât îi vine femeii mai greu să 
accepte că acesta a părăsit-o, că a dispărut. 

— Al doilea stadiu de doliu este târguiala. Pe 
parcursul acestui stadiu persoana care a pierdut 
pe cineva drag încearcă să obţină o reversibilitate, 
încearcă să-l cheme înapoi pe cel dispărut sau să se 
roage de cei puternici să-l dea înapoi. Această fază 
de târguială este specifică femeii. Bărbaţii care sunt 
în doliu nu prea se roagă să li se dea înapoi per- 
soana dragă. În schimb, femeile pot face acest lucru 
mai ușor şi adesea timp mai îndelungat. 

— A treia fază este mânia, revolta. Femeia se 
ceartă cu soarta sau chiar cu Dumnezeu, le repro- 
şează celor care ar fi putut să facă ceva faptul că 
nu au făcut destul. 

— Dacă nu există persoane suficiente sau impor- 
tante cărora să le poată reproşa pierderea ei, femeia 
trece în stadiul al patrulea, şi anume stadiul de dez- 
nădejde, când se acuză pe ea însăşi pentru pier- 
derea aceea. Și acesta este un stadiu foarte feminin, 
marcat de depresie; el este destul de uşor de instalat 
în psihicul unei femei, pentru că femeile se simt 


Cine m-a făcut femeie? / 141 


adesea neajutorate, neputincioase în faţa sorții sau 
a celor care i-au făcut un rău persoanei dragi. 

— Ultima fază este împăcarea. Pe parcursul fazei 
de împăcare cu pierderea, femeia dezvoltă un întreg 
sistem de adaptare. O ajută şi destul de numeroa- 
sele ritualuri de îndoliere. Prin faptul că ea se 
îmbracă mai modest, lumea îi recunoaște durerea 
de la distanţă şi nu-i mai solicită să se îndrăgos- 
tească sau să fie veselă, iar acest lucru o ajută pe 
femeie să se adapteze doliului. 


Dacă în viaţa ei există şi alte persoane care au 
nevoie de ea, instinctul matern o ajută pe femeie 
să-și continue viaţa purtându-le de grijă acestora, 
de exemplu copiilor ei. 

Există femei care trăiesc mai multe perioade de 
doliu la rând, într-un timp destul de scurt. Deşi pare 
ciudat, unele dintre aceste femei îşi transformă 
doliul într-o adevărată vocaţie, într-o cultură per- 
sonală. Ele trăiesc parcă numai pentru a-i venera 
pe cei care s-au pierdut şi pentru a-i plânge liniştit. 


Toată lumea se aşteaptă de la femeia îndoliată 
să rămână fidelă persoanei care s-a pierdut. Dacă 
această femeie trece mai departe în viaţa ei și dă 
de înţeles că a uitat pierderea persoanei dragi, ea 
poate fi acuzată de ipocrizie sau de egoism. 


Fă în aşa fel încât doliul tău să fie mărginit 
într-un loc şi un timp special dedicate acestei 

trairi. Nu transforma amintirea celui pierdut 


într-un adevărat mausoleu; nu exagera cu acest 21. < J oarlă de femeie 


lucru, astfel încât să îndoliezi şi viața celor care 
privesc spre viitor. 


Este soarta cea care te-a făcut femeie? Ai putea 
să priveşti acest lucru ca pe un mare noroc sau 
ca pe un ghinion. Oricum ți-ar fi dat, ai unele de 
făcut în acest sens. Vei putea, pentru început, să 
te întrebi „de ce?“. De ce ţi-a fost sortit să fii 
femeie? 


Majoritatea oamenilor au o oarecare relaţie 
conştientă cu destinul lor. În general, ei consideră 
că destinul este acel tumult de întâmplări asupra 

cărora ei nu pot să intervină. Cu toate acestea, 
majoritatea ar vrea să ştie ce urmează în viaţa lor 
şi de ce se petrec acele lucruri tocmai cu ei. Când 
lucrurile merg bine, eşti admirată, eşti căutată, te 
bucuri că soarta a vrut să fii femeie. Când însă 
nimic nu merge bine în viaţa ta, atunci ai vrea să 
l schimbi ce ţi-a fost dat. 
În general femeile sunt mai înţelegătoare decât 
i bărbaţii, se adaptează mai ușor şi acceptă lucrurile 
aşa cum sunt. Dar se pare că, atunci când vine vorba 
de soartă, sunt destul de multe persoane cărora le 

pare rău că s-au născut femei. Cred că explicaţia 
este una singură: soarta este mai degrabă la înde- 
mâna bărbaţilor. În ziua de astăzi, ei au şansa să 
înțeleagă mai bine ce este cu soarta şi chiar să o 
interpreteze în aşa fel încât să le fie favorabilă. În 
această lume care le stă la dispoziţie, bărbaţii au 
mai multe ocazii de a acţiona asupra propriei vieţi, 
de a-i influenţa pe ceilalţi oameni, astfel că au sen- 
zaţia că pot să-şi schimbe soarta. De multe ori 
femeilor nu le rămâne decât să accepte ceea ce fac 
bărbaţii, ca pe un adevărat destin al lor. 


De multe ori femeile se simt neputincioase şi 
de aceea probabil relaţia lor cu propria soartă este 
una negativă. De aici rezultă că, dacă tu ai găsi mij- 
loace prin care să poţi schimba unele lucruri din 
viața ta, ai fi mult mai înţelegătoare cu propria 
soartă. Înţelepciunea psihologiei ne învaţă că pentru 
a ne putea confrunta cu succes cu un lucru cople- 
şitor de mare este bine să-l desfacem în părţi mai 
mici, care ne sunt accesibile. Tot aşa putem face şi 
cu soarta. De altfel, toţi cercetătorii confirmă astăzi 
că soarta este un concept plurifactorial, adică ea 
este rezultatul mai multor influenţe. 

În soarta ta sunt cuprinse influenţe din aproape 
toate laturile vieţii, de la toţi oamenii cu care te 
întâlneşti şi cu care ai de-a face. Ceea ce te hră- 
nește şi ceea ce dăruieşti intră în soarta ta Şi o 
influenţează. Sunt două laturi ale destinului cu 

care ai putea să interacţionezi: latura trecută şi 
cea viitoare. 

Prima latură, cea a trecutului, este soarta care 
ti-a fost dată; de exemplu, faptul că te-ai născut 
femeie, că ai constatat acest lucru de-a lungul 
vieţii şi ai simţit că nu poţi să-l schimbi. Oamenii 
pot să schimbe însă ceva la trecutul lor: ei pot să 
schimbe felul cum privesc trecutul, pot schimba 
interpretarea lui. 

Dacă s-ar ivi cineva care să te convingă de fap- 
tul că ai avut noroc să te naşti femeie, asta pro- 
babil că ar schimba lucrurile. Probabil că mama 
ta s-a bucurat să te nască şi să constate că eşti 
fetiţă, probabil că unii colegi de şcoală s-au bucurat 
văzând că intri în clasă aşa frumuşică şi proas- 
pătă cum erai, probabil că iubitul tău se bucură 
că exişti pe lumea asta şi că ţi-a fost dat să fii 
femeia care eşti. Ar fi minunat ca ei să citească 

această carte şi să-ţi spună câte ceva despre 
bucuria lor de-a te fi ivit tu. 


Ai fi vrut să ai soarta unui bărbat? Ar fi bine să 
priveşti partea plină a paharului; pentru ate deo- 
sebi de un bărbat, ursitoarele au inclus în destinul 
tău mai multă sensibilitate, o convieţuire cu frumu- 
setea, bucuria de a da viață şi puterea de a schimba 
lumea prin atracție. 


E EDOR 
Cea de-a doua parte a sorții este „ce-o să fie“. Aici 
multi oameni simt că ar putea să facă unele lucruri 

pentru a influenţa destinul. Ei cred că pot să-şi 
schimbe viitorul, dar nu vor face mare lucru dacă 
uită de prezentul lor. O femeie este în general o 
maestră în a-şi descrie viitorul sub forma unor 
dorinţe, a unor năzuinţe. Este important ca şi tu 
să faci acest lucru; descrie-ţi viitorul în fața bărba- 
tului cu care crezi că vei trăi. Misiunea lui este să 
influenţeze prezentul în așa fel încât să servească 
viitorului tău. Bărbaţii sunt făcuţi să îndeplinească 
dorinţe, începând chiar de acum. Iată că în felul 
acesta ai găsit cel mai bun instrument pentru a 
acţiona în prezent asupra viitorului: prin bărbatul 
tău. Este bine să-l provoci pe bărbat folosind din 
când în când verbul „a putea“: „oare cine poate 
să-mi îndeplinească dorinţa?“, „oare tu poţi să faci 
asta?“, „sunt sigură că poţi!“. 


În cultura umană o parte accesibilă a destinului 
este norocul. El îi ajută pe oameni să nu-şi asume 
chiar tot ceea ce fac şi să pună în exteriorul lor 
cauza unei reușite sau a unei nereuşite. Se pare că 
oamenii care ştiu să se joace cu norocul lor sunt 
mai puţin depresivi, şi asta pentru că ei reuşesc să 
nu se învinovățească pe ei, ci să dea vina pe altceva 
pentru ceea ce nu merge. O persoană care se joacă 
măcar puţin cu norocul ei demonstrează că este 
destul de sigură pe ea, că s-ar descurca în orice situ- 
aţie, mai norocoasă sau mai puţin norocoasă. 
Dacă un bărbat norocos are figura unui băieţaş 

care se joacă cu viaţa lui, o femeie norocoasă are o 
frumuseţe aparte. Ea este mai relaxată, mai 
comunicativă şi mai inspirată în ceea ce face. Îţi 
urez să ai noroc în acest sens... 


Dmnenea 


Dumnezeu este Tatăl. Unele femei îşi aduc 
aminte de El la necaz, altele au o relaţie specială 
cu Dumnezeu. Oare El te-a făcut pe tine femeie? 
Făcând lumea, Dumnezeu a aşezat în destinele 
oamenilor anumite taine. Aceste taine se află în 
miezul fiinţei noastre şi ne va fi imposibil să le con- 
trolăm, să le determinăm aşa cum a făcut Dum- 
nezeu. Taina naşterii, taina iubirii, taina morții sunt 
fundamentele vieţii noastre. În ce priveşte taina 
iubirii, dar mai ales taina naşterii, femeia are o che- 
mare specială din partea divinității. Toate femeile 
sunt purtătoare de iubire, iar iubirea este astfel 
alcătuită, încât să conducă toate energiile către 
viaţă, prin intermediul pântecului femeii. | 

Ai observat cu siguranţă că Biserica se pronunţă 
vehement împotriva avortului. Ea nu poate accepta 
că însăși dătătoarea de viaţă poate să fie o ucigaşă. 
Nefiind preot, eu încerc să privesc prin ochelarii 
meseriei mele modul în care ajunge o femeie în 
situaţia de a-şi ucide pruncul înainte ca acesta să 
se nască. Singura explicaţie pe care o găsesc este 

că în ziua de astăzi taina iubirii a ajuns să fie în 
conflict cu taina naşterii. 


Din câte am înţeles de la femeile care au făcut 
rău, ele dedică aceste greşeli unei persoane pe care 
pretind că o iubesc — de cele mai multe ori bărba- 
tului lor. Majoritatea femeilor aflate la închisoare 
au comis infracţiuni mai mult sau mai puțin îndem- 
nate de bărbaţii lor. Tot astfel, când stai de vorbă 
cu o femeie care a avortat, afli că, de cele mai multe 
ori, după inima ei, ar fi păstrat acel copil, dar se 
simte nevoită să se gândească şi ] 


a alte persoane 
pe care le iubeşte. 


Oamenii nefericiţi sunt oameni în sufletul 
cărora se duc lupte. Dacă tu, ca femeie, reuşeşti 
Să găseşti în tine o pace între taina iubirii şi taina 
naşterii, vei trăi o viaţă luminoasă, așa cum a 
fost lăsată pe Pământ. 


Cuprins 


1. Cine m-a făcut femeie? ............. 5 
2. Cum arăţi? .... cec... 7 
3. Trup de femeie............. cc... - 
4. Porniri de femeie . nenea 9 
5. Tu ești fetiță, să ştii! .............. 35 
0. Marnă și socanta sa, aaa anca e at A A 
7, Tatăl nd a pe E E  e 
8. Primul bărbat... cc... 45 
9. Bărbatul-pereche ................. 51 
10. Celălalt bărbat sr ce cca a dace ae 55 
11. Mentorul femeii .......ossssaa ras 59 
12. Prietena cea mai bună. ............ 65 
13. Oamenii din jur ea amane 7 
14. Naşterea copilului tău PENE EEAS 7 
15. Eu m-am făcut femeie! ............ 
16. Ritualuri ale femeii ............... 3 
17. Situaţii-limită ........ nene 97 
18. Eşti un produs comercial?......... 113 
19. Influențe morale........ sue. 125 
20. Femeia încremenită ............. 135 
21. Soartă de femeie, space ia he aa 143 


